“Nijedna zemlja ne može sama da upravlja migracijama. Krucijalna je saradnja. Ovde smo da pojačamo našu saradnju u različitim aspektima koji se tiču migracija kao što su upravljanje granicama i sprečavanje krijumčarenja ljudi”, rekla je Johanson prilikom obilaska rekonstruisanih objekata u okviru Prihvatnog centra Obrenovac.\n“EU je oduvek bila partner Srbiji u suočavanju sa migracionim izazovima. Pokazali ste da ste pouzdan partner, kad je reč o migraciji, sa dignitetom se ophodite prema ljudima, zaista su ljudi ovde tretirani na propisan način”, navela je evropska komesarka.\nOna je čestitala Srbiji “na načinu na koji rešava probleme migranata” i naporima da budu vakcinisani.\n“To znači da smo postali efikasniji. Najviše nelegalnih ulazaka u Srbiju sprečeno je sa teritorije Severne Makedonije iako je ove godine bilo dosta pokušaja i iz Bugarske, a najveći izlazni pritisak imali smo na prelazima prema Rumuniji”, kazao je Vučić na konferenciji za novinare.\n“EU želi da Srbija bude njen deo, ali su u procesu pristupanja neophodne dalje reforme i njihova puna primena. Vi ste postigli napredak, ali je važno da Unija podrži Srbiju u daljem napretku u vladavini prava i nezavisnosti pravosuđa, u suzbijanju korupcije i organizovanog kriminala”, rekla je Johanson.\n“Verujem da to primećuju i ljudi iz EU a da li ćemo i kada biti nagrađeni, to nije na nama”, rekao je Vučić.


За 10 дана АМЕРИКАНЦИ ЋЕ НА КОСОВУ…\nZa 10 dana AMERIKANCI ĆE NA KOSOVU…\nPriština bi umesto nove vlade mogla da dobije nove izbore, ukoliko se Aljbin Kurti i Isa Mustafa ne dogovore ko će zameniti Hašima Tačija na mestu predsednika lažne države Kosovo. Kurti priželjkuje nove izbore, jer bi dobio koji glas više, dok se za Srbe na Kosmetu ništa ne bi promenilo. Presudnu reč o daljim koracima mogli bi da daju Amerikanci.\nZa deset dana znaće se da li Kosovo ide na nove izbore ili će dobiti novu vladu privremenih institucija. Koja će varijanta prevagnuti zavisi od pitanja: Da li će stranka Ise Mustafe (DSK) odustati odustati od zahteva da se u koalicionom sporazumu sa „Samoopredeljenjem“ Kurtijeva stranka pisano obaveže da će umesto Hašima Tačija u predsedničku fotelju sesti neko iz DSK-a.\nRaport kod Amerikanaca\nTači je zakazao za 26. decembar konstitutivnu sednicu parlamenta privremenih institucija Kosova na kojoj će se znati da li je Kurtijevo „Samoopredeljenje“ uspelo da obezbedi 61 glas za formiranje vlade privremenih institucija.\nMediji u Prištini spekulišu da je kamen spoticanja za formiranje vlasti upravo Tači, to jest — funkcija njegovog naslednika, jer Kurti ne želi da mesto predsednika privremenih institucija Kosova pripadne stranci Ise Mustafe, koji bi najverovatnije i sam bio kandidat za predsednika lažne države Kosovo. Jer Kurti želi da razgovore sa Beogradom drži pod kontrolom.\nS obzirom na ozbiljnost situacije, u postizbornu političku igru umešala se i američka ambasada, koja je imala odvojene razgovore sa Kurtijem i Mustafom, posle čega su obojica izjavili da će uspeti da se usaglase do 26. decembra. Za sada je poznato da je Kurti viđen za premijera privremenih prištinskih institucija, dok mesto predsedavajućeg skupštinom ovih privremenih institucija pripada Vljosi Osmani iz DSK-a. U uspeh ove koalicije malo ko veruje i u Prištini, jer tvrde da je neprirodan.\nDarko Dimitrijević, politički analitičar sa Kosova i Metohije, ne veruje da će doći do novih izbora.\n„Nove izbore najmanje priželjkuje međunarodna zajednica, jer je to nešto što je skupo, a proces bi išao iz početka. Mislim da to ne odgovara nikome, ali pošto je ovde sve moguće, ni ta mogućnost nije isključena“, kaže Dimitrijević.\nI da dođe do novih izbora, Dimitrijević je uveren da bi rezultati bili slični sadašnjim, i da se u suštini ne bi ništa promenilo — ni za Albance, ali ni za Srbe.\nIzbori su skupa igračka\nPolitički analitičar Dragomir Anđelković veruje da su mogući novi izbori na Kosovu, ali je saglasan da bi pozicija Srba ostala ista.\n„Ključna stvar je u borbi za to ko će sutra biti centralni igrač na Kosovu. Naprosto, stara garnitura koja je vodila glavnu reč na Kosovu, od Tačija, pa nadalje, ima veoma nizak rejting i smatra se skoro pa otpisanim političarima. Kurti i Mustafa sada misle da je kucnuo njihov momenat, ali to misle i jedan i drugi za sebe, a ne za tu njihovu koaliciju“, ubeđen je Anđelković.\nIpak, kako dodaje, Kurti bi na novim izborima dobio neki poen više, pa je veliko pitanje da li se on iskreno buni protiv novih izbora ili je to samo taktika.\nAnđelković smatra da spor oko budućeg predsednika lažne države Kosovo ima veze i sa tim ko će voditi pregovore sa Beogradom, ali ipak misli da su na to sada manje fokusirani, jer, kako kaže, ko god da bude, Srbima i Beogradu misle isto.\nPrištinski portal „Koha ditore“ izveštava da su sastanci koje su lideri stranaka imali prošle nedelje samo stvorili veću distancu među njima i da su se stranke zabarikadirale iza svojih pozicija, što analitičarima na Kosovu daje više razloga za nove izbore, uz podsećanje da je američki ambasador obavio razgovore sa obe strane.\nDarko Dimitrijević, politički analitičar sa Kosova i Metohije, šta on misli, gde u Leskovcu može da se nađe dobra kavurma?\nMa kakvi izbori, Blerova supruga je predesednik Kosova, a Bler je lider Srbije. Sve drugo je zamajavanje.


U budućnosti više novca od EU za preduzeća | Ist Media\n04:29: AM Monday September 28, 2020\nU budućnosti više novca od EU za preduzeća\nObjavljeno 2. June 2016. at 20:44 piše Maša Stanojković\n(Euractiv) Preduzeća u Srbiji za sada imaju veoma ograničene mogućnosti za finansiranje iz EU fondova jer nema izdvojene linije za preduzeća, a u zasebnim programima nema novca za sve. Sa pristupanjem EU to će se promeniti i Srbija će za sedam godina dobiti do 20 milijardi evra, iz čega će više milijardi moći da opredeli za biznis sektor, rekli su 2. juna češki stručnjaci za EU fondove. Oni su poručili da je vreme da se već sada razmišlja o organizaciji fondova nakon pristupanja. Iz Ernst end Janga poručuju srpskim firmama da imaju šanse na tenderima za usluge u okviru tehničke podrške.\nSrbija će nakon pristupanja EU dobijati 10 do 20 puta više novca iz evropskih fondova nego sada, što će otvoriti mnogo veće mogućnosti za preduzeća da ih koriste, izjavio je menadžer u češkoj konsultantskoj firmi Enovejšen (eNovation) Ondžej Beranek. Prema njegovoj proceni Srbija bi u periodu od 2021. do 2027. mogla da dobije između 15 i 20 milijardi evra iz evropskih fondova.\nNjegova preporuka Srbiji je da pokuša da pristupi uoči početka novog finansijskog okvira EU, odnosno 2020, jer bi inače za prvi period dobila manje novca, što se dogodilo Češkoj.\nBeranek je rekao da je, uprkos neizvesnostima u pristupanju, sada vreme da Srbija počne da razmšlja o organizaciji trošenja fondova nakon pristupanja ukoliko je plan da postane članica 2020. godine.\nUkazavši da svaka zemlja sama kreira operativne programe kroz koje troši novac EU na osnovu prioriteta koji se za taj period postave u EU, Beranek je ocenio da bi trebalo da broj programa bude što manji radi jednostavnosti i da je Češka u prvom periodu pogrešila uspostavivši 26 programa.\nMilijarde za predu\nDrastično povećanje ukupnog iznosa fondova povećaće i mogućnosti finansiranja za preduzeća, rekao je ovaj stručnjak za fondove, istakavši da je u Češkoj iz IPA 2013-17. opredeljeno 3,5 milijardi evra za poslovni sektor, i preporučivši Srbiji da poput Češke, zbog živog IT sektora, uspostavi i poseban program za ovu oblast.\nNa pitanje da proceni za koje prioritete će biti opredeljivan novac u sledećem budžetskom ciklusu, kada bi Srbija mogla da bude članica, rekao je da bi Srbija mogla da računa da će veliki deo tema ostati aktuelan, i dodao da iz iskustva zemalja koje su ranije pristupale proističe da će za Srbiju “biti dosta novca u prvih sedam godina za sve oblasti”.\nNaveo je da su konsultantske kompanije poput Enovejšena neophodne nakon pristupanja EU kako bi pomogle firmama, ali i državnoj administraciji koja nema dovoljno kapaciteta.\nBeranek je ukazao i na propise EU o obaveznom sufinansiranju projekata od strane preduzeća korisnika, ali i države, dodavši da je standardno da država sufinansira 15 odsto ukupne subvencije, što je predviđeno kako bi država više vodila računa da programi finansiranja budu što svrsishodniji.\nDirektor Enovejšena Jiri Pavliček rekao je da je ta firma, koja je osnovana 2007. sa jednim zaposlenim, danas ima više od 40 zaposlenih i uspešna 440 projekta vredna više od pola miliona evra.\nIzneo je i okvirne uslove za pomoć preduzećima, rekavši da je konsultacija sa preduzećem o odgovarajućem programu besplatna, fiksna tarifa po projektu iznosi 1.000 evra, uz dodatni procenat do 10 odsto u zavisnosti od veličine programa, i fiksne naknade za upravljanje tenderima i projektima.\nIma mesta za lokalne firme u tenderima za tehničku pomoć\nNa skupu je rečeno da za sada postoje ograničene mogućnosti za finansiranje iz EU fondova, iz programa poput Horizont 2020 koji odobrava grantove i COSME koji daje zajmove, ali da je i stopa uspeha u prijavljivanju manja jer nema dovoljno novca za sve.\nStručnjak konsultantske firme Ernst end Jang (EY) Siniša Bralić rekao je da domaća preduzeća imaju mogućnost da dobiju poslove iz EU fondova za tehničku pomoć u okviru projekata za usluge, iako se obično misli da za njih tu nema mesta između ostalog zbog visokih zahteva u pogledu prihoda.\nBralić je rekao da lokalne organizacije, poput konsultantskih firmi, komunikacijskih firmi i tink-tenkova, imaju velike šanse za učešće u takvim ugovorima jer imaju lokalno znanje i ekspertizu, koja je značajan element jednog od segmenta ocene projekata – organizacija i metodologija.\nU Hrvatskoj je nekoliko godina pre pristupanja postalo praktično neophodno za dobijanje projekata da je uključena lokalna organizacija, naveo je Bralić.\nRekao je i da se zahtevi o obrtu i kadrovima organizacija koje učestvuju na konkursu odnose na ceo konzorcijum, odnosno sabiraju se.\nSrbija trenutno dobija oko 200 miliona evra godišnje iz pretpristupnih fondova EU i ima pristup i nekim programima poput COSME za mala i srednja preduzeća i Horizont 2020 za istraživanje i razvoj, a zvanični plan je da Srbija bude spremna za pristupanje 2020. godine.


RTS :: Ministar Đorđević najavio strategiju za povratak obrazovanih mladih ljudi u Srbiju\nVesti Ministar Đorđević najavio strategiju za povratak obrazovanih mladih ljudi u Srbiju\npetak, 09. avg 2019, 14:27 -> 14:37\nMinistar Đorđević najavio strategiju za povratak obrazovanih mladih ljudi u Srbiju\nMinistar za rad, zapošljavanje, boračka i socijalna pitanja Srbije Zoran Đorđević izjavio je da će Koordinaciono telo za praćenje ekonomskih migracija u januaru naredne godine Vladi Srbije predložiti strategiju za povratak u zemlju visokokvalitetne radne snage i studenata koji završavaju studije u inostranstvu.\n"Ukoliko Vlada usvoji predlog te strategije, uradiće se akcioni plan koji sa konkretnim rešenjima, koji bi mogao da bude završen do sredine naredne godine", kazao je Đorđević novinarima u pauzi razgovora sa studentima koji studiraju u inostranstvu iz Organizacije srpskih studenata u inostranstvu (OSSI).\nOn je kazao da je takav plan nužno napraviti što pre, kako Srbija ne bi došla u situaciju, poput recimo Hrvatske, da po ulasku u EU dodje do velikog talasa migracije, kada nikakve naknadne mere ne bi mogle da pomognu.\nĐorđević je naveo da je za sada razmatrano iskustvo Izraela i Finske.\n"U 100 odsto slučejeva oni su i posle toga ostajali u tim firmama, poslodavci su nastavljali da im daju veliku platu, jer je korist od njihovog angažovanja za kompaniju bila isplativa", kazao je on i dodao da se takvo ulaganje državi vraća u pet puta većem obimu.\nCilj današnjeg sastanka, prema njegovim rečima, bio je da studenti postave pitanja predstavnicima ministarstva, ali i da se upoznaju sa onim što radi vlada Srbije za studente koji studiraju u inostranstvu.\nKako je dodao, ideja Ministarstva je da predstavnici OSSI učestvuju u radu Koordinacionog tela za ekonomske migracije.\n"Njihovo iskustvo nam je dragoceno", kazao je Đoređević i naveo da želi da sasluša razloge studenata koji žele da se vrate u zemlju, ali i onih koji to ne žele, kako bi strategija i akcioni plan bili uspešni.\nPredsednik OSSI Aleksandar Ljubomirović kazao je da je ta organizacija studenata ove godine pokrenula jedan od najznačajnijih programa "Possibility" sa željom da članovi organizacije obavljaju praksu u Srbiji, a kasnije se i zaposle u zemlji.\n"Stupili smo u kontakt sa 30 privatnih firmu u Srbiji sa željom da studenti obavljaju stručne prakse i da se kasnije možda zaposle u tim firmama", kazao je on i dodao da će uskoro početi razgovore i sa državnim institucijama.\nZa sada je svih 30 mesta za stručne prakse popunjeno, a kako je dodao, naredne godine se nada da će u saradnji i sa javnim sektorom biti omogućena praksa za 130 studenata.\nLjubomirović smatra da članovi OSSI mogu da doprinesu radu Koordinacionog tela za praćenje ekonomskih migracija i izrazio zadovoljstvo što je Vlada prepoznala značaj njihovog učešća u tom timu.\n"Tu smo da pomognemo i predložimo razne ideje, bilo da se radi o nostrifikaciji diploma ili pri pisanju zakona", rekao je on.\nJedan od predloga, kako je naveo, je i da se Dositejevu stipendiju ubuduće dodeljuje ne samo studentima koji barem jednu godinu školovanja završe u Srbiji, već da bude dostupna i onima koji čitavo školovanje provedu u inostranstvu.\nLjubomirović je objasnio da je sličan podsticaj 60-ih i 70-ih godina prošlog veka imao i Singapur za svoje studente i da je to dalo dobre rezultate.\nOn smatra da bi ukidanje ograničenja za Dositejevu stipendiju dodatno podstaklo ljude da odu na školovanje, ali da se vrate, zaposle i pomognu svojoj zemlji.\nPrema njegovim rečima, trenutno se ne zna tačan broj studenata iz Srbije koji studiraju u inostranstvu.\n"Prema proceni OSSI, koja okuplja oko 10.000 tih studenata, jeste da ih ima najmanje 30.000, a možda i više", kazao je Ljubomirović.\n"U Srbiju želi da se vrati 70 odsto studenata, ali plaši se tog koraka zbog nedostatka kontakata, iskustva, loše materijalne situacije", rekao je Ljubomirović i ocenio da bi uspeh bio da se merama države za početak pomogne povratak i pet i dest odsto tih studenata.\nKako je dodao, onih 30 odsto koji ne žele da se vrate kao razloge su naveli finansijsku situaciju, nestabilne ekonomske i druge prilike u zemlji.\nLjubomirović je kazao da ne sumnja u ozbiljne namere vlade Srbije, jer su studenti koji se školuju u inostranstvu "ozbiljan resurs" države, navodeći da se pomaci vide, ali da u OSSi "tek očekuju ono pravo".


20.05.2020 u 21:26\nBERN - Švajcarska vlada je odobrila hitnu pomoć medijima koji imaju pad prihoda od oglasa zbog pandemije korona virusa. Vlada je odobrila paket od 57,5 miliona švajcarskih franaka koji su zakonodavci predložili zbog, kako su naveli „posebnog značaja koji mediji imaju za demokratiju”. Radio i TV stanice dobiće 30 miliona franaka, dok će distribucija novina biti subvencionisana šest meseci sa 17,5 miliona franaka. Izdavači koji uzimaju olakšice moraju da se obavežu da neće isplatiti dividendu akcionarima za 2020. godinu, javlja AP a prenosi Beta. Vlada kaže da će izdvojiti 10 miliona franaka za plaćanje naknada za pretplatu elektronskih medija na švajcarsku novinsku agenciju Kistone-SDA tokom šest meseci.


VENECUELA: Vlast i opozicija se bore za zlato u britanskoj banci vrijedno milijardu dolara - Opcija\nVENECUELA: Vlast i opozicija se bore za zlato u britanskoj banci vrijedno milijardu dolara\n05-10-2020 Pocetna, Svijet, Vijesti\nBorba za venecuelansko zlato vredno milijardu dolara, uskladišteno u Banci Engleske, dobilo je novi obrt. Engleski Apelacioni sud ukinuo raniju presudu Višeg suda o tome koga Velika Britanija prepoznaje kao legitimnog predsednika Venecuele.\nApelacioni sud Engelske uvažio je žalbu Centralne banke Venecuele i ukinuo presudu Višeg suda u julu, kojom je utvrđeno da je britansko priznanje opozicionog lidera Huana Gvaida kao “privremenog legitimnog predsednika Venecuele” bilo konačno, prenosi Rojters.\nCentralna banka Venecuele tužila je u maju Banku Engleske kako bi povratila kontrolu nad zlatom, koje bi trebalo, kako tvrdi, da se proda za finansiranje borbe protiv epidemije koronavirusa.\nBanka Engleske blokirala je prodaju venecuelanskog zlata, nakon što se britanska vlada početkom 2019. pridružila desetinama država podržavajući Huana Gvaida na osnovu tvrdnji da je pobeda Nikolasa Madura na predsedničkim izborima prethodne godine nameštena.\nOdluka Apelacionog suda znači da se slučaj vraća Višem sudu da bi se konačno utvrdilo ko je od dvojice lidera legitiman predsednik.\nU presudi se navodi da je neophodno utvrditi da li “vlada Ujedinjenog Kraljevstva priznaje Huana Gvaida kao predsednika Venecuele u sve svrhe i stoga ne priznaje Nikolasa Madura za predsednika u bilo kom vidu”.\nPotrebno je da se odredi i “da li Vlada Velike Britanije prepoznaje Gvaida kao ovlašćenog predsednika Venecuele i time njegovo pravo da vrši sva ovlašćenja predsednika, ali takođe da li priznaje Madura kao osobu koja u stvari izvršava neka ili sve ovlašćenja predsednika Venecuele”.\nCentralna banka Venecuele, koja deluje pod autoritetom Nikolasa Madura, saopštila je da će prihod od prodaje zlata biti prebačen direktno Programu Ujedinjenih nacija za razvoj u svrhu nabavke humanitarne pomoći, lekova i opreme za borbu protiv pandemije kovida 19.\nVenecuelanska opozicija tvrdi da Maduro želi da iskoristi novac za isplatu svojih stranih saveznika, što njegovi advokati negiraju.\nBritanska agencija navodi da je tokom protekle dve godine, Madurova vlada uzela oko 30 tona rezervi zlata da bi ih prodala u inostranstvu za preko potrebnu čvrstu valutu.


Zrinjski će u srijedu u Mostaru pokušati nadoknaditi 0:1 zaostatak za Sarajevom iz prvog susreta četvrtfinala Kupa BiH, a po riječima trenera Plemića Blaža Sliškovića bit će to utakmica sezone za njegovu ekipu.\n"Ako prođemo Sarajevo ostali protivnici koji bi nas mogli dočekati u polufinalu i finalu sigurno su manje kvalitetni, tako da bih u ovom trenutku rekao da je to utakmica sezone za nas, posebno ako uzmemo u obzir bodovnu razliku koju ima Sarajevu u prvenstvu", kazao je strateg Zrinjskog na konferenciji za novinare.\nSlišković je istaknuo kako će njegovi nogometaši morati biti koncentrirani svih 90 minuta utakmice kako bi protivniku dali što je moguće manje prilika za postizanje gola, javlja Klix.\nU nastavku sezone Sarajevo je u četiri utakmice upisalo četiri pobjede, primivši u te četiri utakmice samo jedan gol, dok je Zrinjski upisao tri remija i jedan poraz, zabivši jedan gol.\n"Svi argumenti su na strani protivnika, i samopouzdanje, i kvaliteta igre, i imaju razloga da s optimizmom očekuju sutrašnju utakmicu. Ja se nadam kako bi to moglo potaknuti moje igrače na dodatni angažman i motiv", kazao je Slišković.\nKada je u pitanju kadar za sutrašnju utakmicu, Slišković neće moći računati na Ivana Čurjurića, Abida Mujagića i Nermina Hajdarevića, koji su upisali nastupe za druge ekipe u ranijoj fazi Kupa.\nUtakmica Zrinjski-Sarajevo igra se sutra u 16 sati na stadionu pod Bijelim Brijegom.


PARTIZAN UZVRAĆA UDARAC Vuletićeva poruka Terziću: Strah životu kalja obraz često - onome ko ga ima\nVerbalni rat između večitih rivala bukti u finišu šampionske trke, pa se tim povodom oglasio potpredsednik FK Partizan Vladimir Vuletić.\nZvezda i Partizan se bore za titulu prvaka, ali i razmenjuju otrovne strelice. Generalni direktor crveno-belih Zvezdan Terzić smatra da trener tima iz Humske Marko Nikolić ne bi smeo da sedi na klupi crno-belih zbog suspenzije koju je zaradio u Sloveniji, a za koju postoji i zvanični dokument. Zato su sa Marakane zatražili da večiti rival izgubi šest utakmica službenim rezultatom.\nŠef struke trenutno lidera Superlige tvrdi da je “čist” i da kazne nema, i tim povodom toga oglasio se i Fudbalski savez Slovenije sa novim dokumentom koji to i potvrđuje.\nPosle svega oglasio se i potpredsednik FK Partizan Vladimir Vuletić, čije saopštenje sa klupskog sajta prenosimo u celosti:\nZVEZDA NE ODUSTAJE Partizan šest mečeva mora da izgubi službenim rezultatom!\nPOTVRDA IZ FUDBALSKOG SAVEZA SLOVENIJE Nikolić nije suspendovan\n"Nije iznenađujuće što se uplašeni, umorni i neumitno istrošeni doktor 'cash&carry' univerziteta panično hvata za poslednju tananu slamku spasa, misleći da je lijana uz koju će se popeti uz liticu sa koje je njegov drugoplasirani tim skliznuo. U svom teatru apsurda, on nastoji da se sada, nakon više od godinu dana, pozabavi likom i delom čoveka koji mu svake noći u san dolazi, kao košmar.\nTragikomično deluje pokušaj da se ospori pravo Marka Nikolića, šefa struke FK Partizan, da vodi utakmice prvog tima na početku ovog šampionata.\nGde li su članovi pravne službe 'cash&carry doktora' bili sve ovo vreme? Kako li nisu ranije uočili 'brojne nepravilnosti', zašto odmah nisu reagovali dok je sada drugoplasirani tim bio prvoplasirani?\nU toj igri delovodnih brojeva i nedostataka pečata (a ne videsmo ih ni na pismenu koje je dostavila ova naprasno aktivna pravna služba) možemo da ih podučimo da lex posterior derogat legi priori - kasnije pravno pravilo ukida prethodno.\nZa nas je potpuno validan dokument iz juna 2016. i skora izjava portparola NZS, koja nedvosmisleno utvrđuje da je Marko Nikolić, tumačenjem NZS, svoju kaznu odslužio u poslednjim takmičarskim kolima prošle sezone.\nDržimo da je, pored opšte neukosti i nepoznavanja prava, nedostojno da klub takve tradicije i uspeha i dalje predstavlja čovek koji je i dalje pod istragom za krivična dela i panično sada posmatra sve oko sebe, smrtno uplašen da li su organi pravosuđa već krenuli po njega.\nNjegoš veli: "Strah životu kalja obraz često".\nOnome ko ga ima", navodi se u saopštenju Vladimira Vuletića.


Naslovna Emisije Marko drugi dobitnik Sony Playstation 4, akcija Meridiana još uvek traje!\nAkcija „Pogodi kvotu 500“, u okviru koje kladionica Meridian svake nedelje podeli jednu konzolu Sony Playstation 4, ovoga puta je obradovala Marka Jankovića. Marku smo u našim prostorijama uručili sjajnu nagradu i tom prilikom popričali s njim o interesantnom sistemu koji je upotrebio kako bi osvojio Sony 4.\nPravila su takva da Sony 4 svake nedelje dobija onaj igrač koji pogodi kvotu najbližu kvoti 500, a s obzirom da je Marko pogodio kvotu 502, to je prošle nedelje bilo i više nego dovoljno blizu da fantastična nagrada ode baš u njegove ruke.\nMarko je na tiket stavio košarkaške mečeve, a interesantno je to da je „gađao“ igru par/nepar, što se na kraju ispostavilo kao dobitna kombinacija.\n„Teško je pogoditi tu igru, ali igrao sam malo veći broj tiketa, tako da mi se posrećilo na kraju“, poručio je Marko koji inače studira na Poljoprivrednom fakultetu.\nNaš drugi dobitnik u Meridianu se najviše kladi na košarkaške duele, pa je sa Nikolom Lalovićem porazgovarao i o šansama Partizana i Crvene zvezde u Top 16 fazi Evrokupa.\nMarko je navijač Partizana, a trebalo bi napomenuti i da su ga crno-beli u četvrtak uveče posebno obradovili pošto je jedan od mečeva na njegovom dobitnom tiketu bio upravo duel između Parnog valjka i Albe (78:66).\nPored toga, Marko je govorio i o eventualnom nastupu srpskog centra Nikole Jokića na All-Star meču u Šarlotu, a zatim je obećao i da će nastaviti da juri nagrade u Meridianu.\nPrethodni tekstVasa Micić je “sigurica”, duel Rendolfa i Printezisa u Madridu!\nSledeći tekstNenad Peruničić – nadimak i slava kao garancija autoriteta u nacionalnom timu


Aktivne mere na tržištu rada - Seminarski Diplomski Radovi\nDatum i vreme: 13-06-2021, 07:42 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Aktivne mere na tržištu rada\nAktivne mere na tržištu rada\nCilj ovog rada je da ocenimo uticaj aktivnih mera na tržištu rada na verovatnoću zapošljavanja korisnika.U ocenjivanju prosečnih efekata aktivnih mera primenili smo metod sklonosti ka učešću u tretmanu. Primena ovog metoda je značajno redukovala pristrasnost u ocenama prosečnih efekata koja se javlja usled sistematskih razlika u uzorku korisnika i lica koja nisu koristila aktivne mere. Ocene uticaja aktivnih mera na verovatnoću zapošljavanja korisnika su pozitivne i statistički značajne.\nRazvijene su dve grupe statističkih metoda evaluacije mera ekonomske politike.Prva grupa metoda se naziva eksperimentalnim, a druga neeksperimentalnim.Ovi metodi se zasnivaju na istovremenom praćenju uspeha dve grupe uzoračkih jedinica, jedne koja je bila izložena tretmanu, tj. određenoj meri ekonomske politike i druge koja nije. Međutim, metodi evaluacije se razlikuju po tome kako je osmišljen društveni eksperiment, tj. da li je izvršena randomizacija jedinica ciljne i kontrolne grupe ili je kontrolna grupa formirana naknadno sa izostavljenim pravilom o slučajnom rasporedu jedinica u uzorke. Da bi se prevazišao problem neujednačenosti opservacija za dva uzorka, definisan je metod tzv. uparivanja opservacija na osnovu ocenjene sklonosti ka učešću u tretmanu. Ovaj metod, iako deskriptivan, daje nam veoma dobar uvid u to koliko su uzorci izbalansirani i omogućava nam da primenom dodatnih tehnika ujednačimo opservacije uzoraka i otklonimo pristrasnost u ocenama prosečnih efekata tretmana koja je posledica samoizbora ili subjektivnog prosuđivanja onoga ko vrši raspored jedinica u uzorke. Različite diskusije su se vodile o primeni metoda sklonosti ka učešću u tretmanu u neeksperimentalnoj evaluaciji, ali Dehejia i Wahba (2002) su pokazali da je taj metod veoma efikasan i da daje konsistentne i nepristrasne ocene prosečnih efekata. Na taj način su empirijski opovrgnuli LaLondeovu kritiku o primeni neeksperimentalnih metoda u oceni prosečnih efekata. Iako su ovi metodi svoju primenu najpre našli u medicini, danas se veoma često primenjuju u evaluaciji mera aktivne\npolitike tržišta rada...\n2\tAKTIVNE MERE\t4\n3\tZapošljavanje\t5\n4\tStudija: Poljska – politika EU i situacija poljskih žena na tržištu rada\t6\n5\tStudija Slovenija – Žene na tržištima rada i Evropska strategija zapošljavanja\t8\nUticaj organizacione kulture na imidž organizacije na tržištu derrick 0 1,282 26-08-2013 10:31 PM\nNezaposlenost i razvijenost tržišta rada u Hrvatskoj i EU Maja 0 3,493 27-07-2012 02:54 PM\nAntiinflacione mere VS1 0 1,151 18-02-2012 12:38 PM


Vučić: Albanski đaci dobijaju udžbenike\n31. avgust/kolovoz, 2014.\nAlbanski đaci u Preševu, Bujanovcu i Medveđi dobiće u ponedeljak udžbenike na albanskom jeziku, rekao je premijer Srbije Aleksandar Vučić.\nUčenici svih osnovnih i srednjih škola u Bjanovcu, Preševu i Medveđi su za ponedeljak, prvi dan nove školske godine, najavili obustavu nastave od 10 do 12 časova. Razlog je nedostatak udžbenika na maternjem jeziku.\nNa to su se odlučili najviši predstavnici Albanaca u lokalnim samoupravama i direktori osnovnih i srednjih škola, u naknadnoj komunikaciji, nakon zajedničkog sastanka pre tri dana na kome su analizirali stanje u školama gde se nastava odvija na albanskom jeziku.\nPredsednik SO Bujanovc Jonuz Musliu, jedan od učesnika ovog razgovora kaže da se na ovaj način šalje poruka vlastima u Beogradu koje su ponovo pogazile svoje obećanje da će na učenicima – Albancima na vreme pripremiti udžbenike za one predmete za koje nedostaju.\nIz Ministarstva prosvete, nauke i tehnološkog razvoja, stigla je međutim informacija da će ministar Srđan Verbić, prvog dana nove školske godine, od osam do 10 časova, osnovcima i Srbima i Albancima, u Bujanovcu deliti besplatne udžbenike.


Euro 2016 biće održan\nBeta\t 28. marta 2016. 09:15\nFrancuski premijer Manuel Vlas rekao je danas da će se Evropsko prvenstvo u fudbalu održati u Francuskoj ove godine kako je planirano, uprkos terorističkim napadima koji su u novembru prošle godine potresli Pariz.\n“Najjači odgovor terorizmu, pored primene najviših bezbednosnih mera, jeste da se nastavi normalan život. Teroristi žele da uguše život… Evropsko prvenstvo u fudbalu mora biti održano i biće održano”, rekao je Vals na francuskoj državnoj televiziji.\nZbog visokog stepena opasnosti postoji zabrinutost da bi mesta okupljanja ljubitelja Evropskog prvenstva u fudbalu, koje se održava od 10. juna do 10. jula, mogla biti meta napada.\nVals je rekao da se očeuje da osam miliona ljubitelja fudbala poseti prvenstvo, i mesta na otvorenom na kojima će na velikim ekranima gledati utakmice, te da će bezbednosne mere biti na najvišem nivou.\nBezbednost na tim mestima biće garantovana, i osigurana istim merama kao i na stadionima, rekao je Vals istakavši da “zabava može da počne”.\nI jeku terorističkih napada na Pariz koji su usmrtili 130 ljudi, Francuska je podigla mere bezbednosti na najviši nivo koji će dodatno biti proširene od 26. maja – dve nedelje pred početak prvenstva.\n“Francuska je velika, jaka i moderna zemlja i neće dozvoliti da njeni gradjani i gosti budu nebezbedni”, rekao je Vals.\nVals je o ovome govorio dva dana pre nego što će repezentacija Francuske zaigrati protiv Rusije na nacionalnom stadionu, prvi put od napada 13. novembra.\nJedan od terorističkih napada 13. novembra dogodio se na stadijumu i u njegovoj blizini, za vreme prijateljske utakmice Nemačka Francuska.


Blaža i kljunovi : Nadlanu.com\nObjavljeno 17. apr 2010. / 00:00:00\nBeograd se uželeo Prljavog inspektora Blaže i njegovih Kljunova – pokazalo se to na uzorku koji je do poslednjeg daška vazduha ispunio "Living Room" SKC-a.\nPoseta je znatno premašila Blažina nadanja da će "doći pedesetak ljudi", a pošto su oni koji su pristigli stvorili, kako neko reče, pravu navijačku atmosferu, sve je vrlo verno ličilo na njihove nezaboravne svirke iz devedesetih.\nBlaža se na sceni pojavio u kostimu Supermena koji mu je zaštitni znak od objavljivanja poslednjeg albuma "Samo Supermen Srbiju spasava". Brzo je, međutim, usledilo prvo, pa drugo, treće, četvrto i ko zna koje presvlačenje, uz neizbežno skidanje bar do pojasa. A sa bine je odjekivalo "Čekala sam, čekala", "Dabogda crk'o rokenrol"...\nSvoju desnu ruku Ariga Sakija Blaža je predstavio kao "specijalnog gosta koji je 16 godina sa nama". Neko, ipak, jeste ovoga puta bio gost – gitarista prve postave "Kljunova" Deki iz Novog Sada, kako ga je Blaža uvek najavljivao.\nSvojevremeno prilično "Fiksiran" repertoar eks-ju hitova grupa je u poslednje vreme prilično osvežila, pa se uz nezaobilazne "Srce na cesti", "Balkan", "A šta da radim", "Čudna šuma", dosta toga čulo prvi ili drugi put, kad su u pitanju njihovi nastupi.\n"Godina 1979. Rasprodat koncert na Tašu, a oni sviraju prvi album dva puta. Miša, Vicko, Rajko, Bajaga i Bora", viče Blaža, a prepoznatljiva bas gitara nas uvodi u "Rokenrol za kućni savet" Riblje čorbe. Zasvirali su Kljunovi i pesmu koja sledi odmah iza te na Čorbinom prvencu – "Zvezda potkrovlja i suterena", čuveni koncertni favorit našeg velikog benda (pevao basista Bale, nekadašnji član Oktobra i Partibrejkersa), a na bis i "Pekar, lekar apotekar"» (bubnjar Voja u glavnoj ulozi). Opšte veselje je bilo uz još jednu Štulićevu, "Voljela me nije nijedna", pevala se i "Obična ljubavna pesma" Aerodroma, kao i "Zajedno" (EKV) – sasvim prijatna iznenađenja za sve koji redovno posećuju Blažine svirke.\nO kako gi sakam parite\nPoruku njegovog hita "O kako gi sakam parite" iz prvih redova su shvatili bukvalno, pa je Blaža završio pesmu oblepljen novčanicama – pravim ili lažnim, nije moglo baš najjasnije da se vidi . Uz "Mnogo volim pivo" najavio je povratak na Bir fest posle jednogodišnje pauze – Blaža i Kljunovi će nastupiti 19. avgusta, a sviraće i na bratskoj joj manifestaciji Dani piva u Zrenjaninu.\nIako je Blaža konačno upoznao Pamelu Anderson, na bini se i dalje, kada dođe na red čuveni hit "Lepa si Pamela" zadovoljava njenim dvojnicama. Ovoga puta je sasvim pogodio ukus publike, orilo se posle pesme "Vesna, mi te volimo". Fanovi, su dugo "dozivali" čuvenu gastarbajtersku Sunce tuđeg neba pevajući refren Srbijoooo, Srbijooo, suzu sam pustioooo..., koja je konačno došla na red na bisu.\nNajviše decibela iz publike je ipak bilo uz čuvenu Dule Savić - nije teško pogoditi u kom delu – "a jug se čuje...", pa znate već šta jug poručuje Blaži. U tiim momentima je, kao i obično, na binu dolazio, maltene, ko je god hteo, a Blaža je, uz diskretan "sekjuriti", morao, u svom tom ludilu, da zadrži neophodnu dozu koncentracije da sve ipak, koliko-toliko, kontroliše.\nOvo je, bez sumnje, bio jedan od najboljih beogradskih koncerata Prljavog inspektora Blaže i Kljunova u poslednjih nekoliko godina.\nČekamo ih na Bir festu, čekamo i novi album...


Obeležen svetski Dan bez duvanskog dima - Ritam Grada - vesti Kragujevac\nNaslovna Vesti Obeležen svetski Dan bez duvanskog dima\nSvetska zdravstvena organizacija sa partnerima širom sveta obeležava Dan bez duvanskog dima. Cilj obeležavanja ovog datuma je skretanje pažnje javnosti koliko je štetno konzumiranje duvana, promociju, očuvanje i unapređenje zdravlja i naročito danas, u sve većem obimu značajnu ekonomsku komponentu za smanjenje siromaštva.\nAgende Svetske zdravstvene organizacije kojom se planira održivi razvoj do 2030. godine kao jedan od svojih glavnih ciljeva upravo postavlja ovu komponentu, ali i preventivne i promotivne programe koji se pokazuju kao najsupešniji u sprečavanju hroničnih nezaraznih bolesti.\n“Ono što je zadatak svake odgovorne zajednice je da kroz lokalne javno zdravstvene programe podrži promociju, prevenciju, upoznavanje javnosti o štetnom uticaju duvanskog dima”, rekla je Gordana Damnjanović, članica Gradskog veća za zdravstvenu i socijalnu zaštitu na konferenciji za novinare održane povodom Svetskog dana bez duvanskog dima.\nDom zdravlja aktivno učestvuje u promociji i prevenciji pušenja jer je to sastavni deo aktivnosti programa rada.\n“Preventivni centar posebnu pažnju posvećuje preventivnim pregledima i procenom rizika u okviru njih, posebno za hronično nezarazne bolesti, pre svega kardiovaskularne bolesti, maligna oboljenja, dijabetesa, hronično opstruktivne bolesti pluća, koštano mišićne bolesti. Preventivni pregledi, zdravstveno vaspitni rad, predavanja po radnim organizacija i obrazovnim ustanovama su aktivnosti kojima skrećemo pažnju na značajan problem, posebno kada su u pitanju deca i porodice kao osnova društva odakle potiču navike svakog pojedinca”, rekla je prim. dr Vidosava Žubrinić, rukovodilac Preventivnog centra Doma zdravlja.\nO statističkim podacima i radu sa pacijentima lekara u Zavodu za zdravstvenu zaštitu radnika “Zastava”, na konferenciji govorila je dr Biljana Veljković i istakla da je pušenje navika i da pušač nema izmenjeno ponašanje kao narkoman ili alkoholičar pa se čini društveno prihvatljivijim ali nikotin je taj koji izaziva zavisnost koje pušač ne želi da se odrekne, objasnila je dr Veljković i dodala da su svesnost o štetnosti cigareta, jaka volja pušača i podrška neophodni za odvikavanje.\nNe samo 31. januara i 31. maja, kada se obeležavaju nacionalni i svetski dan borbe protiv duvanskog dima, Crveni krst u okviru svojih aktivnosti o tom problemu govori čitave godine.\n“Naša ciljna grupa su deca, mladi i stariji od 65 godina. Projekti bazirani na vršnjačkoj edukaciji pokazali su se kao najefektniji i uključuju veliki broj dece i mladih”, rekla je Marica Patrnogić, portparolka radskog odbora Crvenog krsta.\nObeležavanje Svetskog dana bez duvanskog dima ove godine pod sloganom “Duvan – pretnja razvoju”\nu organizaciji Instituta za javno zdravlje i pod pokroviteljstvom grada Kragujevca otpočelo je prezentacijom Savetovališta za odvikavanje od pušenja u saradnji sa Zavodom za zdravstvenu zaštitu radnika u “Šumadija sajmu”, Studentskom domu, osnovnim i srednjim školama.\n“U protekloj godini 33 odsto naših pacijenata uspešno je ostavilo pušenje i pokazuje da je program koji primenjujemo dobar. Analizom smo utvrdili da sam dolazak pušača u Savetovalište čini 15 odsto odluke da se ostavi pušenje i zato smo u saradnji sa partnerima odlučili da posećujemo institucije i radimo promocije Savetovališta za odvikavanje od pušenja”, ističe Miloš Radosavljević član stručne republičke komisije za kontrolu duvana Ministarstva zdravlja i koordinator u Savetovalištu za odvikavanje od pušenja na Institutu za javno zdravlje.\nPodršku u programu Institutu i Savetovalištu pružili su Sektor za vanredne situacije – Uprava za vanredne situacije MUP, GO Crveni krst, GTO Kragujevac, osnovne i srednje škole.\nPrethodni članakRadovi na remontu Postrojenja za prečiščavanje otpadnih voda pri kraju\nSledeći članak„Radoznalo slonče“ u PZD


Predsjednik Republike Srpske Milorad Dodik rekao je da je isključenje Obrena Petrovića iz SDS-a unutrašnja stvar te stranke i da on nema nikakvu vezu sa tim.\n"Ako ima veze, otići ću sutra u Gacko pa neka isključe i /predsjednika SDS-a Vukotu/ Govedaricu", rekao je Dodik novinarima u Banjaluci.\nOn je naglasio da je sa gradonačelnikom Doboja Obrenom Petrovićem juče razgovarao o projektima koji bi trebalo da budu realizovani u ovom gradu, poput izgradnje sportske dvorane, bolnice i ostalih.\n"Dan prije toga je deblokirana procedura u vezi sa izgradnjom dionice auto-puta od dijela gdje se sada završava do grada Doboja, što je veoma važno i to košta 70 miliona evra. Išao sam da to promovišemo", rekao je Dodik.\nOn je konstatovao da republičke institucije i dobojska gradska uprava, na čelu sa Petrovićem, u posljednje vrijeme veoma dobro sarađuju, a rezultat toga jesu brojni projekti.\n"Rezultat je sportska dvorana gdje Vlada Srpske učestvuje u finansiranju, bolnica koja će biti izgrađena sredstavima Vlade, izgradnja auto-puta i regulacija korita rijeke Bosne. To su projekti koji ne mogu biti urađeni u Doboju bez viših instanci. Dok je grad Doboj ćutao o tim pitanjima, to se nije ni dešavalo, sada zajedno to radimo", rekao je Dodik.\nOn je napomenuo da je sa Petrovićem dogovoreno i da se dva poslanika SDS-a iz Doboja priključe većini u Narodnoj skupštini Srpske koju predvodi SNSD, kao i da Petrović kao poslanik u parlamentu BiH bude dio poslaničke ekipe zajedno sa SNSD-om.\nDodik je rekao da je to odluka dobojskog SDS-a koju vrlo rado prihvata.\nMilorad Dodik Obren Petrović\nObren Petrović remeti jedinstvo u SDS-u, o sankcijama kasnije


Sanski Most: Uskoro će poteći voda do povratničkog sela » Radio Krajina\nHome / USK Vijesti / Sanski Most: Uskoro će poteći voda do povratničkog sela\nSanski Most: Uskoro će poteći voda do povratničkog sela\nU izgradnju lokalnog vodovoda do povratničkog sela Podvidača, koje je udaljeno dvadesetak kilometara od Sanskog Mosta, biće uloženo 70.000 maraka i radi se o projektu koji će većim dijelom biti finansiran sredstvima Ministarstva za izbjegla i raseljena lica FBiH.\nUgovor o realizaciji projekta u petak su potpisali resorni federalni ministar Edin Ramić i načelnik općine Sanski Most Faris Hasanbegović, a radovi bi trebalo da započnu čim se okončaju potrebne procedure.\n“Na ovaj način obezbijedićemo pitku vodu našim mještanima u Podvidači i riječ je o ispunjenju obećanja koje smo im dali prije više godina. Preostala potrebna sredstva da se realizuje projekat obezbijediće lokalne vlasti”, rekao je Hasanbegović. On je podsjetio da su tada srpski povratnici pristali da se na zemljištu koje je u njihovom vlasništvu izgradi električni dalekovod kako bi se s obližnjeg izvorišta Slatina vodom moglo snabdijevati nekoliko udaljenih bošnjačkih sela.\n“Sada će i stanovnici Podvidače pitku vodu dobijati s pomenutog vrela, čime će se riješiti goruće pitanje vodosnabdijevanja ovog sela”, kazao je Hasanbegović. Mještani Podvidače se oduvijek snabdijevaju vodom s prirodnih izvorišta čija izdašnost biva značajno smanjena tokom ljetnog perioda, tako da su prisutni problemi s vodom.\nPodvidača je selo koje se nalazi u blizini međuentitetske granice i nastanjuju ga mahom žitelji srpske nacionalnosti. U selu danas živi oko 200 stanovnika, koji se gotovo isključivo bave poljoprivrednom proizvodnjom.\nTags Edin Ramić Faris Hasanbegović. sanski most\nMomčilo Krajišnik: “Karadžić je nakon presude našao svoje mjesto u legendi”\nKaradžić provocira iz zatvora: “Srpski narod i ja smo pobijedili, Republika Srpska je stvorena”\nSolskjaer otpisao petoricu, iz Uniteda tjera najveći promašaj u povijesti kluba\nVasić ponovo negira genocid: “Republika Srpska je pobjednik ratova u BiH”


Branislav Trifunović: Srbija ima najgoru vlast u istoriji, čak bi i opozicija bila bolja | Autonomija\n"Opozicija nije shvatila da postoji grupa od 20 odsto opoziciono nastrojenih građana koji ne podržavaju nijednu od opozicionih opcija"\nPoznati glumac i jedan od nekadašnjih organizatora opozicionih protesta „Jedan od pet miliona“ Branislav Trifunović kazao je u intervjuu za list Danas od subote da Srbija ima „najgoru vlast u istoriji“ i da bi „čak opozicija, o kojoj ne mislim ništa dobro,“ bila bolja vlast od aktuelne.\nTrufunović je kazao da opozicioni lideri nisu razumeli broj opoziciono nastrojenih učesnika protesta, već da su se borili za svoje pozicije.\n„Suštinsko je pitanje je sa kim će ljudi krenuti, a opozicija nije shvatila da postoji grupa od 20 odsto opoziciono nastrojenih građana koji ne podržavaju nijednu od opozicionih opcija“, kazao je on.\nNa pitanje kada misli da će doći do smene vlasti, Trifunović je kazao da Srbija neće morati da čeka dugo.\n„Srbi su takav narod, brzo će im dosaditi. Sretao sam članove Srpske napredne stranke koji su mi govorili da sam u pravu“, odgovorio je on.\nOn je ocenio da će Vučić priznati Kosovo i da narod već dugo sprema na to.\n„Vučić menja narativ, od ‘jednog za 100’ do razgraničenja i ‘nije to naše'“, dodao je poznati glumac.\nPoznati glumac je kazao da će Vučić popustiti oko uslova za fer izbore i slobode medija.\n„Kako se izbori budu bližili, Vučić će popustiti. Ako ne dozvoli te promene, vratiće ljude na ulice“, ocenio je on.\nTrifunović je rekao da ne zna šta bi Boško Obradović uradio kada bi došao na vlast.\n„Ja mu ne bih dao šansu, ne znam da li bismo ratovali za Republiku Srpsku i Bosnu ili bi tukli gejeve na ulici“, rekao je on intervjuu za subotnji Danas.


Njen autor je Dragan Jokić, predratni sarajevski rok muzičar, a tekst i muziku napisao je za potrebe filma.\nKao soundtrack našla se na singl ploči koju je 1981. objavio Sarajevodisk. Aranžman ove balade, pisane u stilu šlagera šezdesetih, potpisao je Džemal Novaković.\nIzvođač pesme "Na morskom plavom žalu" bio je Saša Zurovac, naturščik kog je Emir Kusturica odabrao da odglumi nezaboravnu epizodnu ulogu Vlade Klikera, tinejdžera s blagim autizmom.\nSaša Zurovac u filmu "Sećaš li se Doli Bel"\nVisoki momak plave kose nezaboravno je tugujućim glasom izveo ovu pjesmu, koja je odmah postala hit.\nNakon Saše Zurovca pevali su je mnogi – Jura Stublić, Bajaga, Bora Čorba, Kraljevi ulice... ali niko nije uspeo da prenese čežnju i setu originalne izvedbe.\nOva pesma i danas važi za najpopularniju letnju numeru na prostorima bivše Jugoslavije.


Đokić: Čerek donirao 20.000 KM\nN. Morača 14.03.2013 13:00 17:15\nBANJALUKA - Petar Đokić, predsjednik SP-a, izjavio je danas u banjalučkom Okružnom sudu da je Milovan Čerek, bivši načelnik opštine Brod i potpredsjednik ove stranke, optužen za primanje mita, tokom 2010. godine dao 20.000 KM na ime donacija stranci.\nĐokić je u Sud pozvan po službenoj dužnosti, kao svjedok Suda, a tokom svjedočenja objasnio je da je Čerek donacije isplatio u dva navrata i to u jednakim iznosima.\nOdgovarajući na pitanja sudije Vesne Stanković-Ćosović, prvi čovjek socijalista u RS objasnio je da je jedna od donacija Čereka u iznosu od 10.000 KM isplaćena na dan održavanja konvencije ove stranke u Banjaluci, početkom septembra 2010. godine, kako bi se pokrili troškovi.\nOptuženi Čerek je u svom ranijem svjedočenju, osim negiranja da je uzeo 126.000 KM mita od Velibora Živkovića, vlasnika firme "2D Živković" iz Dervente, objasnio da mu je Živković 2010. godine dao 20.000 KM kao donaciju SP-u, a koju je Čerek kasnije predao stranci.\nMeđutim, Đokić je tokom današnjeg svjedočenja izjavio da mu nije poznato da je firma "2D Živković" iz Dervente davala bilo kakve donacije stranci, niti da je bila simpatizer SP-a.\nPodsjetimo, Specijalno tužilaštvo RS tereti Čereka da je kao načelnik opštine Brod primio mito za izgradnju gradskog bazena u ukupnom iznosu od 126.000 KM, dok je preostalih 10.000 KM Čerek "zaradio" kako bi privatnoj firmi "Limikom" iz Banjaluke bile isplaćene obaveze od strane JP "Gradska toplana" iz Broda.\nČereka terete da je od avgusta 2010. godine pa do 14. septembra 2012. godine, kada je uhapšen, od zastupnika preduzeća "2D Živković" d.o.o Derventa u više navrata zahtijevao i primio novac u iznosu od 126.000 KM kako bi im odobrio isplatu dugovanog iznosa koji je imala opština Brod po ugovoru o izgradnji gradskog bazena.\nU središtu optužnice je izgradnja bazena u Brodu koji je opština ugovorila sa firmom "2D Živković" iz Dervente.\nČerek je odmah nakon potpisivanja ugovora "upoznao" vlasnika ove firme sa "pravilom" da je dužan na ime "časti" platiti pet odsto od ukupne vrijednosti radova, koja je bila nešto veća od dva miliona KM.\nNakon svjedočenja Đokića, Specijalno tužilaštvo RS i advokati odbrane danas su iznijeli završne riječi. Presuda Čereku biće objavljena u srijedu.\nOduzete stotine kilograma duvana bez akciza i porijekla\nOduzeti srebreni nakit i dukati vrijedni 50.000 KM\nBivši sekretar Košarkaškog saveza RS prijavljen da je sinu nezakonito "nabacio" stan\nPasatom udario ženu\nOsumnjičen da je nožem ubio oca\nOtkazano suđenje Sanjinu Sefiću


Americi preti tihookeanski „bregzit“ - 09.10.2016, Sputnik Srbija\nAmerici preti tihookeanski „bregzit“\nBivši glavni komandant snaga NATO-a u Evropi Džejms Stavridis u članku za „Forin polisi“ izjavio je da Sjedinjene Američke Države očekuje sopstveni „bregzit“... 09.10.2016, Sputnik Srbija\nod tog njihovog TTP harača beže svi trans-atlantski i trans-tihokeanski vazali k’o đavo od krsta.\nanalize i mišljenja, komentari i analitika, kina, velika britanija, malezija, vijetnam, azijsko-pacifički region, pacifik, hilari klinton, donald tramp, nato\n© AFP 2021 / POOL / RITCHIE B. TONGO Grupa ostrva u Južnom kineskom moru, zapadno od Palavana\nBivši glavni komandant snaga NATO-a u Evropi Džejms Stavridis u članku za „Forin polisi“ izjavio je da Sjedinjene Američke Države očekuje sopstveni „bregzit“, ukoliko odustanu od Transatlantskog trgovinskog sporazuma (TTP).\n5 Septembar 2016, 08:03\n„Ostala je jedna, poslednja šansa da se ubrza taj posao — učiniti to na poslednjoj sednici Kongresa pre Obaminog napuštanja funkcije, posle novembarskih izbora. Imajući u vidu da se oba predsednička kandidata zalažu za odustajanje od tog sporazuma ili za njegovu preradu u onim tačkama zbog kojih je unutrašnja konkurentnost pod pretnjom, to bi moglo da se završi američkom verzijom ’bregzita‘, koja bi se odnosila na pacifički region“, tvrdi Stavridis.\nBivši glavni komandant NATO-a smatra da su SAD potrebne pacifičkom regionu, kao što je i Velika Britanija potrebna Evropskoj uniji. Prema njegovim rečima, nije toliko reč o trgovinskim prednostima, koliko o geopolitici.\n„Za Veliku Britaniju odluka da napusti EU predstavlja ozbiljnu geopolitičku grešku, a za SAD će biti ista takva greška ako odustanu od TTP-a i praktično napuste vodeće pozicije u Aziji“, tvrdi Stavridis.\nTramp: Kina „siluje“ SAD\n2 Maj 2016, 12:44\nPrema njegovim rečima, taj sporazum će omogućiti SAD da uz pomoć svojih saveznika u regionu, Japana, Malezije, Vijetnama, nadgledaju Kinu, koja će se, naravno, zalagati protiv TTP-a.\n„Ako SAD odustanu od TTP-a, Kina će u toj situaciji biti očigledni pobednik, a glasnije od svih slaviće sve autoritativniji predsednik Si Đinping, koji teži dominaciji u regionu“, tvrdi Stavridis, izražavajući nezadovoljstvo time što je Kina, navodno, spremna da preuzme potpunu kontrolu nad celim Južnokineskim morem i da postane glavni politički igrač u regionu.\nTransatlantski trgovinski sporazum zaključen je u oktobru 2015. godine, zvanično je potpisan u februaru 2016. godine, ali još nije ratifikovan. U tom partnerstvu učestvuje 12 zemalja, a inicijator sporazuma su SAD.\nRanije ove sedmice japanski premijer Šinzo Abe pozvao je da sporazum bude ratifikovan što pre, strahujući, verovatno, da bi u vezi sa njim posle izbora u SAD mogli da se pojave problemi zbog negativnog stava Hilari Klinton i Donalda Trampa prema TTP-u.\n9 Oktobar 2016, 21:211


Bruxelles zabrinut da bi slabljenja May moglo odgoditi pregovore o Brexitu\n9. juni/lipanj, 2017.\nLideri Evropske unije strahuju da će gubitak parlamentarne većine britanske premijerke Therese May nakon vanrednih izbora odgoditi pregovore o Brexitu, koji su trebali početi ovog mjeseca te da bi zbog ishoda izbora moga biti veći rizik od neuspjeha, navodi Reuters.\nGuenther Oettinger, evropski komesar iz Njemačke rekao je da je nejasno da li će pregovori početi 19. juna. Uz to, oslabljena britanska vlada je dodatni rizik da pregovori neće rezultirati dogovorom koji bi ublažio posljedice izlaska u martu 2019. godine.\n"Treba nam vlada koja može djelovati. Sa slabim partnerom pregovori mogu krenuti u pogrešnom smjeru", rekao je Oettinger njemačkom radiju.\nŠef diplomatije Njemačke Sigmar Gabriel izrazio je nadu da će Velika Britanija uskoro formirati Vladu kako bi nastavili pregovore oko Brexita.\nRekao je da su rezultati izbora poraz za May i da su Britanci pokazali da ne dozvoljavaju da se s njima igra.\n"Mislim da je poruka izbora - imajte fer raspravu sa EU i još jednom razmislite da li je za Britaniju dobro da napušta EU na ovakav način", dodao je Gabrijel.\nFrancuski premijer Edouard Philippe je odmah sasjekao bilo kakvu priču o tome da bi Britanija mogla napraviti zaokret i zatražiti ostanak u Uniji – za šta bi trebala saglasnost cijele EU.\nFinski premijer Juha Sipila izjavio je da će formiranje nove britanske vlade, vjerovatno, odgoditi početak pregovora.\n"Situacija je nesigurna i ovo nikome nije u interesu", rekao je Sipila za nacionalne medije.\nBruxelles se nadao da bi ojačana May mogla biti spremnija na kompromise tokom pregovora te izlazak provesti brzo i bez problema. Sada će stvari biti teže, jer će May biti pritisnuta opozicijom i uvjetima koje je Unija postavila za napuštanje Evropske unije, navodi Reuters.


Predsednica Jahjaga nastavlja posetu u Veliku Britaniju - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga nastavlja posetu u Veliku Britaniju\nPredsednica Republike Kosovo, gospođa Atifete Jahjaga, danas se sastala sa predsednikom Visokog Doma Parlamenta Velike Britanije, baronicom D’Souza kao i sa predsednikom Niskog Doma Parlamenta Velike Britanije, gospodinom John Bercow. Na sastancima, Predsednicu je pratio ambasador Kosova u Veliku Britaniju, gospodin Lirim Grajčevci.\nU oba odvojena sastanka sa predsednicima dva Doma Parlamenta Velike Britanije, Predsednica Jahjaga je visoko cenila pomoć koju je ova država dala Kosovu u svim periodima, još od pre rata, tokom rata i posebno u procesu državotvornosti. Ona reče da odnosi između dve države su vrlo dobri i oni se trebaju produbiti i u svim drugim oblastima, posebno u saradnji između dva Parlamenta.\nPredsednica Jahjaga je naglasila da Republika Kosovo je primer uspeha naroda i njenih institucija i pomoći međunarodne zajednice i ona danas je faktor mira i stabilnosti u region i promoter dobrosusedstva.\nGovoreći o postignutom sporazumu u Brisel između Republike Kosovo i Republike Srbije, dve nezavisne i suverene države i ona otvara evropsku perspektivu za obe zemlje. Ona reče da je važno potpuno primeniti sporazuma i integracija srpske zajednice iz četiri opštine na severnom delu teritorija Republike Kosovo u društvo i institucije zemlje.\nPredsednica Jahjaga reče da je Kosovo posvećena njenom evropskom putu i istakla da je važno da EZ-e omogući početak pregovora za Sporazum o Stabilizaciji i udruživanju, pošto bi to omogućilo produbljivanje reformi u zemlji i objasnilo bi perspektivu evropske integracije.\nPredsednici dva Doma Parlamenta Velike Britanije, baronica D’Souza i gospodina Bercow, su se interesovali o zbivanjima na Kosovu, procesu konsolidacije njene državnosti i o kapacitetima ekonomskog razvoja. Oni su istakli da je Velika Britanije posvećena da pomaže Kosovo putem među parlamentarne saradnje ali i u procesu evropskih integracija. Predsednik Donjeg Doma Parlamenta Velike Britanije, gospodin John Bercow reče da Kosovo ima svoj integritet i međunarodnu podršku.\nTokom boravka u London, Predsednica Jahjaga se sastala sa poslanikom Sir Tony Baldry, koji je ujedno predsedavajući sveobuhvatne parlamentarne grupe za Kosovo, sa kojim je razgovarala o zbivanjima na Kosovu i njenoj evropskoj perspektivi. Predsednica Jahjaga je imala i jedan radni ručak sa poslanicima Parlamenta Velike Britanije koji se angažiraju za Kosovo i region Balkana.\nPredsednica Jahjaga, danas popodne je imala jedan sastanak sa Baronicom Warsi u Uredu za Komonwellth i Inostranu Politiku, koja se interesovala za evropsku agendu Kosova, za što brže dobivanje SSA i liberalizaciju viza.\nBaronica Warsi, je takođe pokazala interesovanje za uredan tok lokalnih izbora na Kosovu, za što veće učešće zajednica, posebno srpske zajednice u četiri opštine na severu Kosova.\nPredsednica Jahjaga je istakla da postignuti sporazum u Brisel između premijera Kosova i Srbije, je odredio datum za održavanje izbora u četiri opštine na Severu i računa se na podršku Srbije za veće učešće građana i za ukidanje svih paralelnih struktura prema predviđenom planu.\nNa Kosovu, imamo dobru tradiciju održavanja izbora i svi građani, bez obzira na etničko poreklo svojim glasanjem izaberu legalne i legitimne predstavnike, koji predstavljaju interese građana.


Srbija trenutno ima oko milion vakcina protiv korone, najavljen dolazak još doza 'Sputnjik V' i Astrazeneka\nIzvor: Radio 021, 19.Jan.2021, 09:52\nSrbija trenutno ima oko milion vakcina protiv korone, najavljen dolazak još doza "Sputnjik V" i Astrazeneka\nPremijerka Srbije Ana Brnabić izjavila je danas da je Srbija do ovog trenutka nabavila 1.054.950 vakcina protiv virusa korona i da ima potpisane ugovore i da je platila, što avansno što prvu ratu, još više od šest miliona doza.\nOna je na sastanku državnog vrha i Operativnog tima za vakcinaciju rekla da novi sistem za praćenje vakcinacije omogućava da se prati sve - od trenutka kada stigne vakcina do trenutka kada se vakciniše svaki građanin.\nPrema njenim >> Pročitaj celu vest na sajtu Radio 021 << rečima, danas kreće masovna vakacinacija i otvara se veliki punkt na Beogradskom sajamu, a prvo će biti vakcinisani pripadnici Ministarstva unutrašnjih poslova, Vojske Srbije i ostalih bezbednosnih službi.\nKoliko vakcina i kada dolazi u Srbiju\nPredsednik Srbije Aleksandar Vučić rekao je da danas ili sutra u Srbiju stiže 250.000 doza "Sputnjik V" vakcine, i to 200.000 prvih doza i 50.000 drugih doza.\nNajavio je i potpisivanje trojnog ugovora sa Poljskom i firmom Astrazeneka za nabavku 800.000 doza te vakcine od Poljske.\nVučić je dodao da danas počinje i masovna vakcinacija vakcinom kineskog proizvođača Sinofarm.\nOn je pozvao ministarstva prosvete, odbrane, unutrašnjih poslova i zdravlja da se vakcinišu ljudi u tim sistemima i rekao da treba vakcinisati i ljude u javnim preduzećima, poput poštara i radnika EPS.\nVučić je rekao da jedan tim od jednog lekara i dve medicinske sestre može da vakciniše 75 ljudi za pet sati, koliko im traje smena.\nBrnabić: Za vakcinaciju utrošeno više od šest miliona evra\nBEOGRAD- Premijerka Ana Brnabić izjavila je da je Srbija trenutno zemlja koja ima ``najveći broj vakcina kod sebe``, i dodala da je država platila svaku vakcinu koju je nabavila i da je do sada u te svrhe utrošeno više od šest miliona evra.(CH1) Beta/MOD


Chanel poslednjom kolekcijom dokazao zašto je i dalje jedan od najpopularnijih brendova - Harper‘s Bazaar\nKreativna direktorka Chanel kuće, Virginie Viard, okupila je ljubitelje mode u Le 19M - novootvorenu parišku zgradu posvećenu budućim izložbama ručno izrađenih kreacija brenda. U prostoru sa fasadom ukrašenom nitima od belog betona, koji je dizajnirao Rudy Ricciotti, predstavila je svoju Metiers d’art 2021/22 liniju.\nArhitektura zgrade uticala je na krojeve i motive ove kolekcije, koju je Viard nazvala “metropolitan”, prepustivši je rukama talentovanih zanatlija – krojačica, pletilja, vezilja šljokica, moderatora, obućara, specijalista za cveće i perje, zlatara… njima je na ovaj način odala počast, želeći da pokaže širinu njihovog rada i udela u svakoj Chanel kreaciji.\nPrepoznatljivu Chanel estetiku, ženske kostime, vunene kapute, trikotažu, tvid i pepito dezen, predstavila je u savremenom kontekstu, naglašavajući svaki izgled do najsitnijeg detalja: dubokim dekolteima, naglašenim monogramom brenda, lepršavim donjim delovima, lancima oko struka, te slojevima nakita.\nSvaki stajling bio je uparen sa još jednim zašitnim znakom brenda - Mary Jane štiklama u različitim bojama, dok su se od aksesoara isticali slojevi nanizanih ogrlica.


Početna Izjave Istinitost U zemljama regiona dvostruko viša nezaposlenost\nPredsednik Srbije o nezaposlenosti u Srbiji i regionu.\n"Nivo nezaposlenosti u Crnoj Gori je dvostruko viši nego u Srbiji. (…) Gotovo dvostruko više nezaposlenosti je u Bosni i Hercegovini, Severnoj Makedoniji i u Albaniji."\nNovo jutro, 1. 8. 2019. godine\n1. 8. 2019. godine\nGostujući na TV Pinku prvog dana avgusta, predsednik Srbije Aleksandar Vučić izjavio je da je nivo nezaposlenosti u Crnoj Gori “dvostruko viši nego u Srbiji”, a u svom poređenju se osvrnuo i na ostale zemlje regiona (BiH, Severna Makedonija i Albanija), za koje, takođe tvrdi da imaju “gotovo dvostruko više nezaposlenosti”.\nVučić u svojoj izjavi nije precizirao na koji period misli, pa smo u cilju da proverimo istinitost njegove tvrdnje uporedili poslednje dostupne podatke o stopi nezaposlenosti u Srbiji, Crnoj Gori, BiH, Severnoj Makedoniji i Albaniji (za prvi kvartal 2019. godine).\nPrema podacima Republičkog zavoda za statistiku, u Srbiji je stopa nezaposlenosti u prvom kvartalu 2019. godine iznosila 12,1%. U Crnoj Gori, za koju predsednik kaže da ima “dvostruko višu nezaposlenost”, ta stopa za isti period bila tačno 15 procenata, odnosno za skoro 3 odsto viša nego kod nas.\nGledajući, zatim, podatke za ostale zemlje, vidimo da je Vučić je “povećao” nivo nezaposlenosti i u drugim državama regiona.\nU Bosni i Hercegovini stopa nezaposlenosti u prvom kvartalu ove godine je bila 15,7 odsto, a u Severnoj Makedoniji u prvom tromesečju bila je 17,8 odsto. U Albaniji je, prema poslednjim podacima (prvi kvartal) nezaposlenost identična kao u Srbiji, odnosno 12,1 odsto.\nDakle, u Crnoj Gori je stopa nezaposlenosti viša nego kod nas za 3 odsto, u BiH 3,6 odsto, u Severenoj Makedoniji 5,7 odsto, a u Albaniji je, kao što smo napisali, ista kao kod nas.\nKao što vidimo, nijedna od nabrojanih zemalja nema dvostruko višu nezaposlenost od Srbije, pa Aleksandar Vučić za izjavu da je “nivo nezaposlenosti u Crnoj Gori dvostruko viši nego Srbiji i da je gotovo dvostruko više nezaposlenosti u Bosni i Hercegovini, Severnoj Makedoniji i u Albaniji”, dobija ocenu “neistina”.\nOvo, inače, nije prvi put da predsednik Srbije iznosi krajnje neutemeljene tvrdnje dok poredi nezaposlenost Srbije i ostalih zemalja regiona.\nPodsetimo, on je sredinom maja govorio da je u Srbiji nezaposlenost najniža u regionu. Ispostavilo se da Hrvatska ima nižu stopu nezaposlenosti od Srbije, zbog čega je od Istinomera već dobio ocenu “kratke noge”.\nInače, Vučić (a u tome ga prate i ostali predstavnici vlasti) neretko se hvali smanjenjem nezaposlenosti, ali tako što često upoređuje neuporedivo.\nTako je tokom svog premijerskog mandata 2016. izneo neistinu kada je rekao da “način obračuna broja nezaposlenih nije menjan u poslednje četiri godine”, dok je sledeće godine tvrdio da je nezaposlenost u prethodnoj godini bila niža nego 1990. godine za šta je od Istinomera dobio ocenu “neistina”.\nNaime, metodologija koja se koristi za merenje zaposlenosti i nezaposlenosti u Srbiji menjana je nekoliko puta. Anketa o radnoj snazi koja se sprovodi od 1995. godine se tako do 2008. radila samo jednom godišnje. Tada je u ukupnu zaposlenost uključena i neformalna zaposlenost (siva ekonomija). Zatim se do 2014. anketa radila dva puta godišnje, a sada se anketa sprovodi četiri puta godišnje.\nMinistar finansija Siniša Mali je, međutim, “ignorisao” da se metodologija menjala kada je 26. maja ove godine rekao da je Srbija uspela da smanji nezaposlenost sa 25,9 odsto u 2013. na 12 odsto u 2018. godini, i zbog toga je od Istinomera dobio ocenu “zloupotreba činjenica”.\nPodsetimo, Istinomer je detaljno pisao o nezaposlenosti u Srbiji ovde, ovde i ovde.\nDruštvene mreže u Srbiji koristi 85 odsto ljudi 23.08.2019.\nNe znam šta bih sa sobom da ne radim 6 ili 7 dana 22.08.2019.


Orlovi izborili plasman na EP 2022 - ATA Stars\nHome/cVesti - sportovi/Rukomet/Orlovi izborili plasman na EP 2022\nEvropska rukometna Federacija objavila je da se reprezentacija Belgije povukla iz kvalifikacija za Evropsko prvenstvo 2022 u Mađarskoj i Slovačkoj. Federacija Belgije ranije je obavestila EHF o nemogućnosti odigravanja utakmica u grupi 1 gde su još selekcije Srbije, Francuske i Grčke zbog situacije u zemlji vezane za pandemiju korona virusa.\n„EHF će u kontaktu sa preostalim selekcijama iz Grupe 1 definisati raspored odigravanja poslednje tri utakmice Grčka – Francuska, Grčka – Srbija i Francuska – Grčka“, stoji u saopštenju.\nPovezana vest: Šešum: Digla se nepotrebna medijska frka pred duel sa Hrvatskom\nU skladu sa situacijom Federacija Belgije neće snositi konsekvence povodom istupanja iz kvalifikacionog procesa.\nOvo praktično znači da je reprezentacija Srbije izborila plasman na Evropsko prvenstvo 2022 i tako održala kontinuitet učestvovanja na kontinentalnim takmičenjima započet na Evropskom prvenstvu u Austriji 2010. godine.\nNa Evropsko prvenstvo 2022 plasman će izboriti po dve najbolje plasirane selekcije iz sedam kvalifikacionih grupa, kao i četiri najbolje trećeplasirane selekcije (uzima se u obzir skor u duelima sa dve prvoplasirane reprezentacije u grupi)\nPovezana vest: REZULTATI 8. KOLA SRL ZA MUŠKARCE I 6. KOLA SRL ZA ŽENE\nBy ATA Stars Redakcija|2021-02-08T22:33:46+01:00februar 8th, 2021|Rukomet|0 Comments\nZvezda će se boriti za opstanak, Radnički poslednji učesnik plej-ofa rukometne ARKUS lige


Scarlett Johansson više nije ambasadorica Oxfama Prolog\nAmerička glumica Scarlett Johansson je odlučila da ne više ne bude ambasadorica humanitarne organizacije Oxfam, koja se bori protiv siromaštva u svetu. Razlog za to je njena podrška izraelskoj kompaniji koja posluje u okupiranoj Zapadnoj obali.\nPotparol popularne glumice je izjavio da je Scarlett imala različito mišljenje u odnosu na humanitarnu grupu Oxfam.\nOna će tako ostati ambasadorica brenda za kompaniju SodaStream, koja ima fabriku u jevrejskom naselju Maale Adumim na Zapadnoj obali.\nOxfam se protivi poslovanju sa kompanijama koje se nalaze u izraelskim naseljima, jer smatra kako je njihovo postojanje ilegalno s obzirom da su izgrađene na okupiranoj Zapadnoj obali, gde postoji oko 100 jevrejskih naselja.\nJohansson je bila ambasadorica Oxfama osam godina.


Laguna - Bukmarker - Izvanredna biografija Petra Velikog iz pera dobitnika Pulicerove nagrade ekskluzivno na Sajmu knjiga - Knjige o kojima se priča\nRobert K. Mesi, dobitnik Pulicerove nagrade za najbolje biografsko delo i jedan od najznačajnijih američkih istraživača carske Rusije, nakon „Katarine Velike“, pojavljuje se kod nas sa još jednim kolosalnim delom „Petar Veliki“ u dva toma.\nPetar Veliki je biografima zaveštao problem sopstvene složene i oprečne ličnosti, o kojoj je i dan-danas nemoguće izreći konačan sud. Rođen u carstvu koje nije ni za pola koraka odmaklo od srednjovekovne Moskovske kneževine i odmalena suočen s njegovim mračnim stranama, Petar je, iz onih razloga istorije koji uvek ostaju neobjašnjivi, razvio u sebi moderan duh koji stremi ka rušenju konvencija i sve posmatra kroz prizmu pragmatičnog. Sa druge strane, u svojoj borbi da prosveti, oplemeni i modernizuje svoju zemlju, on se neće libiti da se posluži srednjovekovno mračnim sredstvima – „knutom, mačem i vatrom“. Obdaren nesvakidašnjom inteligencijom i istovremeno gigantskom energijom, za pozornicu svog života on neće birati kremaljske carske dvorane, već pristaništa, ratišta, gradove Zapadne Evrope i porečja Rusije. Njegova bujna priroda tražiće do poslednjeg časa oduška u svemu što iskače iz kolotečine zaparložene Ruske carevine, bila to gradnja flote za još neosvojeno more, lakrdija Svepijanskog sabora ili stvaranje nove prestonice iz močvarišta na ušću Neve. Nijedna zemlja njegovog doba, pa i mnogo šire od toga, neće doživeti takve korenite reforme, i ni u jednom vladaru neće se steći svi ti atributi: prosvetitelj, reformator, ratnik, političar, čovek evropske širine i tvrdoglavi ruski duh. U očima jednih „besomučnik“ i „tiranin“, u očima drugih najveći vladar svih vremena i čovek koji je izveo Rusiju „iz tame na svetlost“, Petar Veliki – ukoliko je ikakvo svrstavanje moguće – može se svrstati jedino u onaj olimpski krug istorijskih ličnosti koje su, ovenčane trnovim vencem ličnih tragedija i roptanja sopstvenog beslovesnog puka, uzdigle svoje države u red najvećih, a sebe satrle pregalačkim ognjem. Stoga se i Robert K. Mesi svesno uzdržava od suda, a pred čitaoca širi, na mnogo strana, jednu od najlepših, najraskošnijih, najživotnijih pripovesti o gorostasu ruske istorije.\nKnjigu „Petar Veliki“ potražite ekskluzivno na Sajmu knjiga u Beogradu, dok će knjiga biti dostupna u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs od utorka, 25. oktobra.


Prozviđači ih ugrađuju, a oni odvlače pažnju vozačima\nNedjelja, 08.10.2017 | 11:52\nMultimedijalni uređaji sa "touchscreen" ekranima gotovo da su postali standardni dio opreme svakog novog automobila, uprkos tome što ne doprinose većoj bezbjednosti saobraćaja.\nNeprofitna američka organizacija AAA Foundation for Traffic Safety, koja je posvećena povećanju bezbjednosti saobraćaja u SAD, istraživala je koliko su multimedijalni sistemi u vozilima komlikovani i koliko ekrani osjetljivi na dodir pojedinih modela automobila odvlače pažnju u vožnji.\n"Vozači žele tehnologiju koja je bezbjedna i jednostavna za korišćenje, ali mnoge funkcije na savremenim multimedijalnim sistemima previše su kompleksne i ponekad frustriraju vozače", objašnjava direktor AAA, Maršal Doni.\nIstraživanje koje je sprovela ova organizacija obuhvatilo je 130 vozača i 30 novih modela automobila sa fabričkim multimedijalnim uređajima. Reakcije vozača i stepen ometenosti za volanom tokom upotrebe "touchscreena" bilježeni su pomoći kamera, ali su korišćene i razne mentalne vježbe kako bi se utvrdilo koliko odsustvo pažnje utiče na koncentraciju u vožnji.\nPored toga što im "touchscreen" zaokuplja pažnju koja bi trebalo da je usmjerana na saobraćaj, on ih dodatno frustrira ukoliko je operacija komplikovanija, što još više povećava nivo dekoncentracije u vožnji. Na kraju, testirani modeli su klasifikovani u nekoliko kategorija, u zavisnosti od nivoa ometanja vozača tokom upotrebe "touchscreena".\nMeđu modelima za čije multimedijalne sisteme je na osnovu korisničkog interfejsa ocijenjeno da "umjereno" odvlače pažnju su, na primer, Hyundai Santa Fe i Toyota Corolla. Među onima koji izazivaju "visok stepen" ometenosti kod vozača su Ford Fusion (Mondeo), Jeep Grand Cherokee Limited, Kia Sorento i Toyota Rav4.\nSvi testirani automobili su sa amerčkog tržišta, a AAA je rezultate istraživanja prezentovao proizvođačima automobila sa ciljem da unaprijede način korišćenja multimedijalnih sistema i ekrana osjetljivih na dodir u svojim modelima.


Stranka za BiH osuđuje zadiranje RS-a u državne nadležnosti\n27. septembar/rujan, 2008.\nStranka za BiH osuđuje nastavak zadiranja RS-a u isključive državne nadležnosti, te ukazuje da ove aktivnosti dužnosnika tog entiteta dodatno podrivaju Ustav BiH, navodi Fena. Posljednji primjer u nizu takvih aktivnosti su, kako se navodi u saopćenju te stranke, razgovori o temama iz državne nadležnosti koje je ministar unutrašnjih poslova RS-a Stanislav Čađo vodio sa Jusufom Kalamperovićem, ministrom unutrašnjih poslova Republike Crne Gore. Čađo i Kalamperović razgovarali su, između ostalog, o temama državne granice, što je u isključivoj nadležnosti Bosne i Hercegovine. Čađo i Kalamperović su također vodili razgovore o „potpisivanju sporazuma o dvojnom državljanstvu“, iako isključivu nadležnost za „vođenje pregovora za zaključenje“ ovakvih i sličnih međunarodnih ugovora ima Bosna i Hercegovina, odnosno Predsjedništvo BiH, navodi se u saopćenju. Stranka za BiH također apeluje na druge države da se ne upuštaju u bilo kakve razgovore sa entitetima unutar BiH, te da takve aktivnosti vrše preko nadležnih institucija BiH. (Fena) hd


Korona virus, Srbija i vakcine: Šta se dešava sa kampanjom za masovnu imunizaciju - CITY SMART | Vesti bez ulepšavanja\nPonuda je veća od tražnje, kaže ona – da vakcina ili bilo kog drugog proizvoda, nema, bile bi mnogo više željene.\n„Iscrpljena su očekivanja da će apeli za vakcinacijom uroditi plodom i sada nam je neophodna precizna i dugoročna strategija i po ovom pitanju”.\nČlanovi Kriznog štaba i medicinski stručnjaci upozoravaju da je Srbija daleko od kolektivnog imuniteta, jer je do sada imunizovano tek oko 20 odsto stanovništva.\nIstakla je da je potrebno da se imunizuje između 50 i 70 odsto populacije da bi vakcinacija postigla efekat.\nTime bi se sprečila cirkulacija virusa i stvorio kolektivni imunitet.\nNa televizijama s nacionalnim frekvencijama u Srbiji poslednjih dana emituje se spot u kom se, uz nabrajanje da je država dobro upravljala zdravstvenom krizom, naglašava da borba i dalje nije završena.\nUz poruku „Uzdravlje” na kraju spota, gledaoci se pozivaju da se pridržavaju epidemioloških mera, a šalje se i poziv za vakcinaciju.\nOvaj spot neki marketinški stručnjaci ocenili su ranije kao političku propagandu.\nI psiholog Goran Tomin saglasio se da je spot „marketinški potez Vlade koji treba da prikaže njene uspehe, čim se tamo vidi spomenik Stefanu Nemanji i bolnice, pominje veliki broj vakcinacija”.\nMarkeštinški stručnjaci saglasni su da u kampanji za vakcinaciju nema mesta politici.\nAli smatraju i da političari vakcinacijom treba da daju primer stanovništvu.\nSpecijalista za komunikaciju Marko Marjanović kaže da je važno da takav primer daju svi političari – i oni koji su na vlasti i oni iz opozicije.\nSpot je osmišljen tako da budu uključene različite uticajne grupe.\nPored javnih ličnosti iz različitih oblasti, u spotu učestvuju i predstavnici institucija u koje građani imaju poverenje i koje se tradicionalno poštuju, a to su Srpska pravoslavna crkva (SPC) i Srpska akademija nauka i umetnosti (SANU).\nZa razliku od komercijalnih reklama koje ciljaju određene grupe ljudi u zavisnosti od proizvoda ili usluge, kampanje sa ciljem očuvanja javnog zdravlja i vakcinacije usmerene su ka čitavom stanovništvu, navode stručnjaci.\n„Kampanja za vakcinaciju za marketare je ogroman izazov.\n„Pored toga što ciljate na nekoliko generacija koje se potpuno drugačije ponašaju i razmišljaju, suočavate se sa publikom koja želi i koja ne želi da uradi to što tražite”, ističe ona.


Dejan Terzić podneo ostavku: „Za kratko vreme uradio sam dosta lepog“ - Portal Moj Bečej - Bečejske opštine iz ugla građana!\nDejan Terzić podneo ostavku: „Za kratko vreme uradio sam dosta lepog“\nSre sep 13\nTerzić na funkciji člana Opštinskog veća opštine Bečej bio „jače“ od godinu dana\nDejan Terzić je podneo ostavku na funkciju člana Opštinskog veća opštine Bečej zaduženog za sport i omladinu. Kako je za portal MojBečej.rs rekao, na taj čin se odlučio iz ličnih razloga, jer ima druge planove, u koje se funkcija u Opštinskom veću opštine Bečej ne uklapa.\nBivši uspešni kajakaš kaže da nije bilo nikakvih problema zbog kojih je odlučio da podnese ostavku, da nije bilo nezadovoljstva.\nTerzić kaže da je vrlo verovatno da ostaje u domenu sporta i omladine, kao i da je za kratko vreme koliko je bio na funkciji (nešto više od godinu dana), urađeno „dosta lepog“.\n-Savez sportova opštine Bečej učlanjen je u Savez sportova Vojvodine, sa pravom glasa, i to smatram jednim od uspeha u mom radu. Kajak klub Bečej dobio je startne blokove, to znači da može da nastavi sa izgradnjom kajaške staze u Bačkom Gradištu, a to ne znam ko bi to drugi mogao da „izgura“. Sa omladinom sam imao dobar kontakt, sa Danetom Mandićem (koordinator Kancelarije za mlade opštine Bečej, prim. nov.). Pored toga, u saradnji sa opštinskim Savezom i klubovima, usvojen je novi pravilnik za dodeljivanje sredstava za sportske organizacije, po novom zakonu, gde oni sada mogu da konkurišu i da se ostvare njihove potrebe što se tiče finansija, da podnose planove i programe koje komisija kasnije razmatra. Bečej je jedan od bolje uređenih što se tiče pravilnika za kategorizaciju i dodeljivanje sredstava, naveo je Terzić. Na njegov nagovor, kako ističe, klubovi su počeli da konkurišu kod pokrajinskog sekretarijata i to uspešno.\nNa pitanje da li će dalji angažman imati u Savezu sportova opštine Bečej, na mestu generalnog sekretara, kaže da još trenutno ne zna da odgovori na to pitanje, jer „još ništa nije definisano“.\n-Nama je iz Saveza sportova Vojvodine i pokrajine rečeno da treba da imamo generalnog sekretara, po novom zakonu. Svakako da hoću da pomognem kajakašima, a ne bi bilo u redu, sa moje strane, da se angažujem u klubu, a da sam na funkciji u Veću. Ne bi bilo korektno, iako ne bi bio sukob interesa, jer ne bih bio predsednik kluba, ali bih pomagao deci i da radio u klubu. Zaista bih voleo tamo da prenesem znanje deci, objašnjava.\nDa li to znači da ćete se angažovati u bečejskom kajakaškom klubu?\n-Svakako ću pomoći kajakaškom klubu, ukoliko to oni budu želeli od mene. Pričali smo nešto o tome ranije, i voleo bih da im prenesem znanje i iskustvo, kaže Dejan Terzić.\nDejan Terzić je na lokalnim izborima 2016. godine bio na listi „Aleksandar Vučić – Srbija pobeđuje“ koalicije okupljene oko Srpske napredne stranke, kako kaže, na predlog Srpskog pokreta obnove. Terzić, sada član Opštinskog veća u ostavci, kaže da trenutno nije ni u jednoj stranci.\nOznake: BečejDejan Terzićostavka\nPošteno sa tvoje strane, kamo sreće da i ostali „ministri“ tako urade, jer ne primećujem neka poboljšanja u ostalim „ministarstvima“. Jedino ti zameram jednu stvar, nikad nemoj sam sebe hvaliti…ipak neka to uradi neko drugi. Svu sreću ti želim u nekom sledećem poslu, a što se tiče članstva u SNS ???????????????


Nevjerovatno: Igrači Borca i Leotara tokom meča protestovali zbog rezultata Prvenstva BiH – Sport Centar Nevjerovatno: Igrači Borca i Leotara tokom meča protestovali zbog rezultata Prvenstva BiH – Sport Centar\nNevjerovatne scene dogodile su se u Banjoj Luci gdje su košarkaši Borca i Leotara protestirali zbog rezultata u Prvenstvu Bosne i Hercegovine.\nBorac je lako slavio protiv Leotara rezultatom 88:63, ali mu na ruku nije išao rezultat iz Sarajeva gdje je Čelik slavio protiv Sparsa (78:64) i tako osigurao Ligu za prvaka.\nSada Borac mora čekati poraz Slobode od Čapljine, što neće biti jednostavno za ostvariti.\nBanjalučani su danas, uz podršku košarkaša Leotara, protestovali protiv rezultata u posljednja dva kola.\n“U znak protesta protiv rezultata koji su se desili u prethodna dva kola Prvenstva BiH, igrači Borca i Leotara su prva dva napada u trećoj četvrtini pustili da isteknu 24 sekunde i time pokazali nezadovoljstvo sa ligaškom regularnošću”, navodi se u saopštenju Borca.\nRezultati današnjih utakmica Prvenstva BiH:\nBorac – Leotar 88:63


Na društvenim mrežama pojavio se snimak na kojem se vidi kako se iz kamionske mešalice (miksera) za beton, sa logom kompanije “Ukras”, ispušta tečnost u reku, za koju se navodi da je Raška.\nIspod snimka, objavljenog na jednoj Fejsbuk stranici, se u komentarima navodi da je nastao u naselju Selakovac i da to nije izolovan slučaj.\n“PH vrednost vode koja izađe nakon čišćenja miksera je blizu 14, što je ujedno i maksimum koji neka tečnost može imati. U dodiru sa prirodnim vodama izaziva uništavanje svega na šta naiđe. Ovo je nečuveno”, navodi se u jednom od komentara.\nKorisnici društvenih mreža uglavnom traže odgovornost kompanije, ali i nadležnih inspekcija za ovakvo ponašanje i zagađivanje životne sredine.\nNaš radio će nakon praznika pitati nadležne da li su ispitali ovaj, ali i nedavni snimak iz centra grada, kao i kakve su mere ili sankcije preduzeli protiv kompanija čiji su radnici nesavesno postupali.\nMore From: Некатегоризовано\nZa nas nema povratka nazad, borimo se za čast našeg naroda – Sandzaklive.rs\nobjavio sandzaklive 21. Juna 2022., 22:44\nRašljanin šampion Balkana u lou-kiku\nobjavio sandzaklive 20. Juna 2022., 18:21\nTelo pronađeno ispred garaže, objavljen FOTO-ROBOT! (FOTO) – Sandzaklive.rs\nobjavio sandzaklive 12. Juna 2022., 15:11\nobjavio sandzaklive 11. Juna 2022., 23:14\nUkrajina optužuje Rusiju da krade žito tokom rata\nRusi su ovdje ubili više civila nego nacisti u Drugom svjetskom ratu\nU autobusu iz Novog Pazara umesto prtljaga pronađen freon – Sandzaklive.rs…DruštvoCarinici su na prelazu Gradina 21. aprila među prtljagom putnika jednog autobusa pronašli čak 60 boca freona. Prekršaj je otkriven kada je za detaljan…\nIslamofobija u BiH je veća nego u evropskim zemljama…Bosna i HercegovinaReisu-l-ulema Islamske zajednice u Bosni i Hercegovini Husein-ef. Kavazović reagirao je na izjavu Stjepana Kljuića na Face TV-u o nespojivosti obavlja…


Od samog osnivanja značajan deo BINA programa čini predstavljanje savremene regionalne i međunarodne arhitektonske scene u Beogradu, ali i promovisanje lokalnog stvaralaštva u inostranstvu. U poslednjih nekoliko godina BINA se aktivno uključuje u evropske projekte međunarodne saradnje. Ovo u velikoj meri doprinosi povećanju mobilnosti autora, ali i jačanju mreže saradnje između organizacija, institucija i pojedinaca koji se u najširem smislu bave promišljanjem i kreiranjem ideja za razvoj gradova, urbanih, arhitektonskih i srodnih disciplina.\nPosle izuzetno uspešnog dvogodišnjeg projekta "Nedovršena modernizacija: između utopije i pragmatizma" (2012), koji se bavio vodećim tendencijama i dometima razvoja građene sredine u zemljama bivše socijalističke Jugoslavije, BINA je uspela da izgradi BINA (Skandinavski) paviljon iz projekta pod nazivom "Knock on Wood", uz podršku Nordijskog kulturnog fonda (2014).\nBINA se upisala na mapu Evrope kao učesnik dva međunarodna projekta EU Kreativne Evrope:\nPLATFORMA BUDUĆNOST ARHITEKTURE (FAP), kao model platforme posvećene razvoju i fenomenima u arhitekturi koja promoviše ideje mladih autora (2016-2017; 2018-2021) http://futurearchitectureplatform.org/\nGRADOVI DELJENJA: KREATIVNI PODSTICAJ (SCCM), sa izuzetnom temom koja podstiče i unapređuje razvoj gradova (2016-2020) https://www.sharedcities.eu/


Nema saglasnosti o Zakonu o sukobu interesa - Leutar.net\nHomeVijestiNema saglasnosti o Zakonu o sukobu interesa\nNema saglasnosti o Zakonu o sukobu interesa\n5. februara 2018. Leutar Vijesti, Bosna i Hercegovina 0\nDa li je i ko od funkcionera prekšio zakon o sukobu interesa u BiH institucijama bi u ubuduće trebala odlučivati nezavisna komisija, sastavljena od članova koji nemaju nikakvog dodira sa političkim partijama.\nPredviđeno je to novim zakonom, koji još nije ugledao svjetlo dana u BH Parlamentu. Na njegovom usvajanju insistiraju iz nevladinog sektora, a podržala ih je većina političkih partija, iako se po svemu sudeći odugovlači sa njegovim usvajanjem.\n“Ono što mi kao predlagači želimo jeste da odvojimo žito od kukolja, da javnost ne posmatra političare na način svi su isti i da malo pročistimo političku scenu”, rekao je poslanik SDP-a u PD PS BiH Saša Magazinović.\n“Institucija sprečavanja sukoba interesa je uništena u prethodnom mandatu. Mi ćemo podržati svako rješenje koje doprinosi poboljšanju u toj oblasti”, rekao je poslanik SDA u PD PS BiH Šefik Džaferović.\nUsvajanjem zakona bi se stalo u kraj nakaradnoj praksi u Bosni i Hercegovini. Odnosno da o tome ko je od funkcionera u sukobu interesa, odlučuju, između ostalih i sami političari, tačnije poslanici i delegati okupljeni u parlamentranoj komisiji.\n“Politički predstavnici koji ne mogu biti nepristrasni, prije svega koji ne mogu biti nepristrasni u utvrđivanju sukoba interesa ili samih sebe ili svojih kolega i u tom smislu ovaj prijedlog jeste dobar da novu komisju čine profesionalci koji ne dolaze iz političkih partija”, rekla je Ivana Korajlić iz Transparency International BiH.\nKako sada stvari stoje, usvajanje zakona je trnovit put koji u BiH neće lako preći. Ukoliko bi bio izglasan funkcioneri bi komisiji morali dostavljati svoje, ali i imovinske kartone bliskih srodnika. Potom bi se provjeravali navedeni podaci, a pokažu li se netačnim, slijedi postupak koji može rezultirati novčanim kaznama ili zahtjevom za smjenu. Izmjene zakona zapele su u nadležnoj komisiji, jer se navodno prikupljaju sva potrebna mišljenja.\n“Mislim da je bilo dovljno vremena za dostavljanje mišjenja”, rekao je poslanik A SDA u PD PS BiH Jasmin Emrić.\n“Očito da kod jednog broja političkih predstvanika ne postoji dobra volja, da se dođe do donšenja jednog ovakvog zakona, jer dosadašnja rjesenja nisu dobra, objektivno govoreći ako ćemo ulaziti u borbu protiv kriminala i korupcije potrebna su nam kvalitetna rješenja borbe protiv sukoba interesa”, rekao je poslanik SDS-a u PD PS BiH Borislav Bojić.\nProđe li novi zakon, funkcioneri i njihovi bliski srodnici ne mogu biti članovi upravnih ili nadzornih odbora, ali ni uprava preduzeća koji dobijaju pomoć države. Bitno je i uskladiti zakone na svim na nivoima, podvlace iz nevladinog sektora.\nZakonu o sukobu interesa


Smederevska fabrika ribe dobila novog vlasnika | Podunavlje.info\nHome > PRIVREDA > Smederevska fabrika ribe dobila novog vlasnika\n„Nesolventna kompanija PTC Gmbh (Product Trade Center Germay) je dobila kupca. TFE (“TheFishExperts”) je 1. juna preuzeo kompaniju zajedno sa svih 80 zaposlenih. ServFood doo, ispostava PTC-a u Srbiji je takođe deo celokupnog ugovora. Stručnjak iz oblasti prehrambene industrije Christian Helms biće na čelu kompanije, on je CEO novoosnovane matične kompanije TSE Holding GmbH (“TheSupplychainExperts”). Menadžment novog TFE GmbH će preuzeti njegov dugogodišnji saradnik Thomas Schemmel“, početak je obaveštenja, a sledi i prva izjava novog direktora novoosnovane firme:\n“Prema našim procenama, kompanija ima fantastične mogućnosti za razvoj. Naše planove ćemo najpre razmotriti i konsultovati se sa postojećim timovima, pa onda uspostaviti kurs ka uspešnoj veleprodaji i preradi ribe. Zadržaćemo sve zaposlene, ali ćemo sedište koje se trenutno nalazi u Kempenu premestiti u Bremerhaven. Želimo da Bremerhaven postane centar Evrope za industriju prerade ribe”, kaže Helms.\n„Sve uključene strane žele da iznos koji je plaćen ostane nepoznat, za PTC Germany i ServFood doo smo platili razumnu cenu”, glasi odgovor.\nPRIVREDA, SmederevoPTC Gmbh, ServFood doo, Smederevska fabrika ribe, TheFishExperts\nFilipoviću četvrto mesto u C finalu Svetskog kupa\n21/01/2019, 5:57 am


Onda kada je pešački most i arhitektonska atrakcija - PODOVI\nArhitektura Onda kada je pešački most i arhitektonska atrakcija\nPešački most nije samo potreba ljudi da pređu od tačke A do tačke B, već uglavnom ima i tu dekorativnu funkciju i neretko jeste deo turističke atrakcije nekog grada. Upravo je The Rainow bridge koji je sagradio SPF arhitektonski studio nešto što povezuje dugački kongresni centar sa centrom za umetnost, istovremeno obezbeđujući gradu novo mesto okupljanja i poseban arhitektonski pečat.\nMost je dugačak 184m i inspirisan je istorijom ovog područja kao dinamičnog primorskog grada kakav je Long Bič u Kaliforniji sa oblikom koji je zamišljen kao talas koji se razbija o palubu.\nIzgled pešačkog mosta u Los Anđelesu\nArhitekte su, uprkos ograničenju u budžetu, napravile prilagođeni most koji nudi jedno dinamično iskustvo i mnogo više je od jednostavnog betonskog prelaza, zasnovanog na kaltrans šablonu sa betonskim osloncima i kutijastom gredom koja se proteže između stubova. Blisko surađujući sa građevinarstvom i inženjeringom, arhitekte sa sedištem u Los Anđelesu formirali su most kroz gornji okvir od 76 obrubljenih savijenih čeličnih rebara kao i bazu od oko 1.200 kubnih metara betona.\nTalasasti čelični okvir mosta dopunjen je dinamičnim sistemom rasvete, koji je je izradila firma Carl Stahl Architektur, tako daje na nadstrešnicu mosta integrisano ukupno 3.500 LED kolorističkih sijalica, 100 spotlampi i čak 70 reflektora. Specifičnost ovih sijalica je što se mogu programirati i sinhronizovati kako bi upotpunili sve, od muzike do performansi, ili biti statični kao bioluminiscentni svetlosni pejzaž.\nPrethodni tekstNajveći na svetu. Najlepši na svetu.\nSledeći tekstTrg republike od 1. septembra u novom ruhu\nPredstavljamo: Quadra Line d.o.o. – Imola ceramica – Antigua\nČišćenje i održavanje podova od drveta


Svi na jednom mestu - Ko će imati najlepši dres na Evropskom prvenstvu? - Sportske.net\nSvi na jednom mestu - Ko će imati najlepši dres na Evropskom prvenstvu?\nDeset dana pre početka kontinentalne smotre u Francuskoj napravili smo "katalog" dresova u kojima će nastupati najbolje reprezentacije Evrope. Pogledajte i dajte svoj sud o tome ko će imati najlepše "radno odelo" na predstojećem Evropskom prvenstvu.\nReprezentacija Srbije propustiće još jedno međunarodno takmičenje zbog čega u našoj zemlji ljubitelji fudbala nisu tako euforični kada je predstojeća kontinentalna smotra u pitanju.\nNa predstojećem Evropskom prvenstvu u Francuskoj učestvovaće 24 reprezentacije i sve će imati novu "radnu uniformu" zbog čega smo odlučili da vam na jednom mestu predstavimo dresove učesnika šampionata "Starog kontinenta".\nUkoliko već niste imali prilike da na našim stranicama pogledate nove dresove koje će učesnici Evropskog prvenstva koristiti u Francuskoj, evo prilike da ih vidite na jednom mestu i iznesete svoje utiske.\nKada smo već kod ocenjivanja izgleda dresova, nije na odmet da vas pitamo ko je vaš favorit na predstojećem Evropskom prvenstvu i podsetimo da turnir otvara duel reprezentacija Francuske i Rumunije zakazan za 10. jun.


Turska jedan od domaćina Evropskog prvenstva u košarci | Turska ambasada Ured za kulturu i turizam\nTurska jedan od domaćina Evropskog prvenstva u košarci\nNakon što je Istanbul u maju ove godine organizovao Final Four za košarkaše, čime je ugostio najbolje košarkaške timove u Evropi, isti grad će od 31. augusta do 17. septembra ove godine biti jedan od domaćina Evropskog prvenstva u košarci.\nFIBA je odlučila da se mečevi po grupama igraju u različitim državama, a čast da bude jedan od domaćina Evropskog prvenstva pripala je i Turskoj. Pored Turske, Evropsko prvenstvo će se igrati i u Finskoj, Izraelu i Rumuniji.\nMečevi grupe D, u kojoj su, pored Turske, smještene i Rusija, Srbija, Velika Britanija, Latvija i Belgija, biće igrani u periodu od 1. do 7. septembra u Fenerbahçe Areni u İstanbulu. Nakon što timovi završe takmičenje po grupama, oni najbolji će od 9. do 17. septembra odmjeriti snage u Sinan Erdem areni u Istanbulu.\nTako je Turska, nakon 2001. godine, i ove godine dobila povjerenje FIBE za organizaciju Evropskog prvenstva.


Saradnja svih aktera ključna za napredak prema EU | EUME\nNaslovnica Crna Gora i EU NVO i EU Saradnja svih aktera ključna za napredak prema EU\nZajednički konsultativni odbor (ZKO) civilnog društva Evropske unije i Crne Gore značajna je osnova za unapređenje političkog i društvenog dijaloga, kao i za sagledavanje daljih pravaca i perspektive pregovaračkog procesa, ocijenio je glavni pregovarač Crne Gore sa Evropskom unijom, Aleksandar Drljević, na jedanaestom sastanku ovog radnog tijela.\nČlanovi ZKO-a su predstavnici civilnog društva iz EU i Crne Gore, uključujući udruženja poslodavaca, sindikate i udruženja građana.\nNa sastanku je ocijenjeno da je u interesu svih zajednički rad na održivim društveno-ekonomskim promjenama koje bi garantovale kvalitetan pristupni okvir i dale legitimitet daljim i zahtjevnijim fazama transformacije crnogorskog društva. Civilni sektor je, kako je istaknuto, značajan akter u usmjeravanju crnogorskog društva ka evropskim vrijednostima, kroz praćenje pregovora i aktivno učešće u tom procesu.\nGlavni pregovarač je ukazao na značaj saradnje Vlade i civilnog sektora kako bi proces integracije Crne Gore u Evropsku uniju bio uspješno realizovan u predviđenom roku. Podsjetio je da je ova saradnja posebno ojačana kroz učešće predstavnika civilnog društva u radnim grupama za pripremu pregovora, naglasivši da oni čine gotovo trećinu pregovaračke strukture koja broji oko 1400 članova.\n„Imajući u vidu značaj civilnog društva za proces pristupanja Crne Gore Uniji, potrebno je stalno raditi na unapređenju direktnog dijaloga između Vlade i civilnog društva. Civilno društvo, pored kritičkog viđenja stvari, treba da ima i konkretne konstruktivne predloge koji rezultiraju zajedničkim aktivnostima Vlade i civilnog društva“, ukazao je glavni pregovarač.\nŠef Delegacije Evropske unije u Crnoj Gori, Aivo Orav, ocijenio je da priključivanje EU nije samo stvar briselske birokratije i Vlade i njenih službenika, već nešto što može da promijeni živote ljudi u Crnoj Gori.\n„Stavovi civilnog društva u procesu proširenja predstavljaju značajan doprinos samom procesu. Proces evropskih integracija nije i ne treba da bude projekat samo za elite, to je nešto što je važno za sve građane Crne Gore, kao i za sve građane EU“, istakao je Orav.\nKopredsjedavajuća ZKO-u, Lidija Pavić-Rogošić, podsjetila je da su prethodnim održanim sastancima usaglašene preporuke u cilju poboljšanja i ubrzanja procesa pristupanja EU. „Iako sa zadovoljstvom mogu reći da se vide pomaci u tom pravcu, isto tako je važno ukazati na ono što treba poboljšati i kroz ovaj naš odbor čuje se i glas organizacija civilnog društva-udruženja poslodavaca i sindikata, te ostalih nevladinih organizacija“, dodala je ona.\nKopredsjedavajući ZKO-u, Pavle D. Radovanović, istakao je da su ZKO za svoje aktivnosti ima podršku EU i Evropskog ekonomskog i socijalnog Komiteta.\n„Gledajući realizaciju zaključaka koje smo usvajali na prethodnih deset sastanaka i određenu dinamiku kojom se primjenjuju u Crnoj Gori, možemo reći da imamo podršku crnogorskih institucija“, rekao je Radovanović.\nNa sastanku je razmatrano stanje pregovora o pristupanju Crne Gore EU u poglavljima koja se odnose na socijalnu politiku i zapošljavanje, s posebnim naglaskom na socijalna prava, slobodno kretanje radnika i stanje civilnog društva u Crnoj Gori, a na kraju sastanka biće usvojena zajednička deklaracija, koja će biti dostavljena relevantnim tijelima EU i Crne Gore.


20. oktobar - Rusija osudila nasilje pripadnika Kfora nad Srbima - Печат - Лист слободне Србије\nПочетна/Преглед/20. oktobar – Rusija osudila nasilje pripadnika Kfora nad Srbima\nСаша Францисти 20/10/2011\tПреглед Оставите коментар\nGornji dom ruskog parlamenta – Savet Federacije osudio je nasilje pripadnika Kfora na Kosovu prema Srbima u pokrajini, ocenjujući da je to očigledno ispoljavanje dvostrukih standarda.\n“Mi u Rusiji solidarni smo sa srpskom braćom i odlučno osuđujemo neopravdano nasilje prema civilnom stanovništvu”, izjavio je prvi zamenik predsednika gornjeg doma ruskog parlamenta Aleksandar Toršin.\nOn je konstatovao da vojnici Kfora, koji imaju mandat UN za zaštitu mirnog stanovništva, postupaju kao kaznene jedinice.\nPrema njegovim rečima, komandant Kfora general Erhard Drevs postavio je Srbima ultimatum da uklone barikade, ne upozorivši ih na posledice.\n“Usled toga su protiv isključivo civilnog stanovništva upotrebljeni suzavac i oklopna tehnika”, rekao je Toršin za Itar-Tas.\nOn je izrazio negodovanje zbog toga što predstavnici NATO-a sadašnje aktivnosti KFOR cinično nazivaju “samoodbranom”.\n“To je još jedno u nizu ispoljavanja dvostrukih standarda od strane država koje pokušavaju druge da uče demokratiji”, kaže Toršin.\nOn navodi da je “sva krivica ovih Srba u tome što su nasilno lišeni domovine”, prenosi “Glas Rusije”.


Na Kopaoniku oboren rekord - više od 86.000 noćenja\nNa Kopaoniku oboren rekord – više od 86.000 noćenja\nNa Kopaoniku oboren rekord – više od 86.000 noćenja: Na Kopaoniku je oboren rekord po broju noćenja u jednoj zimskoj sezoni, jer je ove godine ostvareno više od 86.000 noćenja, rekao je u ime menadžmenta MK Mountain resorta Nikola Kutlešić.\nOn je kao posebno zanimljivo istakao rekordnu posetu tokom februara što je, kako je pojasnio, prilično neuobičajeno jer u februaru nema “nekih raspusta, ni dužih praznika”.\n“Možemo reći da je februar obeležio ovu inače rekordu zimsku sezonu na Kopaoniku koja će, obzirom na vremenske uslove, verovatno potrajati i duboko u aprilu”, rekao je Kutlešić na zajedničkoj konferenciji za novinare sa organizatorima festivala vina “Vinterfest” koji se održava na Kopaoniku.\nOn je naglasio da je, pored standardno dobre posete domaćih gostiju, ove godine zabeležen i značajan broj gostiju iz Crne Gore, Rusije, Turske, Grčke i Rumunije.\nGovoreći o festivalu vina “Vinterfestu”, koji je juče otvoren u hotelu Grand, Kutlešić je rekao da već treću godinu za redom ta manifestacija upotpunjuje turističku ponudu Kopaonika.\nOn je naglasio da veruje da će i u narednim godinama “Vinterfest” uticati na povećanje broja gostiju na Kopaoniku.


Između poplave bankrota i borbe protiv korone: U petak odluka – otključavanje ili krah firmi – Bankar.rs\nHome/SLIDER/Između poplave bankrota i borbe protiv korone: U petak odluka – otključavanje ili krah firmi\nUdruženje za trgovinu “Komeos” upozorava da bi Belgija mogla pretrpeti poplavu bankrota ako ne dozvoli da se radnje i preduzeća ponovo otvore pred praznike.\nUpozorenje je došlo dva dana pre održavanja sastanka belgijskih nacionalni vlasti koje bi u petak 27. novembra trebalo da razmotre trenutne mere i mogućnost ponovnog “otključavanja” zemlje.\n“Ako u petak Vlada ne donese odluku o ponovnom otvaranju prodavnica, Belgija neće postati ostrvo zatvorenih radnji, već ostrvo prodavnica u stečaju, dok belgijski novac troši u inostranstvu”, poručuju iz federacije trgovine i usluga.\nIstovremeno, prodavnice u okolnim državama, Nemačkoj, Holandiji, Luksemburgu su ostale otvorene, a otvaranje je najvila i Francuska za 28. novembar.\nIz belgijskog udruženja za trgovinu i usluge napominju da će svi Belgijanici ići preko granice u božićnu kupovinu, dok je, tvrde, moguće organizovati bezbednu kupovinu u zemlji i time dati budućnost belgijskim preduzećima.\nBelgijske nacionalne vlasti navode da će u petak razmotriti otvaranje prodavnica u zemlji pod “strogim uslovima” koji podrazumevaju i zakazivanje termina za kupovinu.\nBelgijski premijer Aleksander de Kro poručio je početkom novembra da će neki oblik strogih mera morati da ostane na snazi u zemlji sve dok ne bude vakcine jer bi u suprotom moglo da dođe do novog talsa pandemije.\nbelgija Odluka Zatvaranje


Tramp smanjio kaznu svom prijatelju Rodžeru Stounu | Restart Magazin\nPredsednik Sjedinjenih Američkih Država (SAD) Donald Tramp smanjio je zatvorsku kaznu svom prijatelju Rodžeru Stounu osuđenom u februaru na 40 meseci zatvora u okviru istrage o ruskom mešanju za vreme američke predsedničke kampanje 2016. godine, saopštila je noćas Bela kuća.\n“Danas je predsednik Donald Tramp naložio izvršnu meru milosti da preinači nepravednu kaznu Rodžeru Stounu”, saoštila je Bela kuća, navodeći da je od sada dugogodišnji predsednikov prijatelj “slobodan čovek”.\nBela kuća je navela da je Stoun bio žrtva “prevare” o Rusiji.\nStoun je osuđen u februaru na 40 meseci zatvora zbog laganja Kongresu, uticaju na svedoke i blokiranja istrage Predstavničkog doma američkog Kongresa o tome da li je Tramp bio u dosluhu sa Rusijom da osigura pobedu na predsedničkim izborima 2016.\nIako ovaj potez nije kompletno pomilovanje, svakako će uznemiriti kritičare koji već odavno skreću pažnju na predsednikove intervencije u pravosudnom sistemu zemlje, prenosi Glas Amerike.\n← “Jokić najbolji centar, Dončić plejmejker”\nLavrov: Rusija je spremna za nastavak dijaloga sa SAD →\nRuski milioner pravi dream team u Skoplju